A KDE vezérlőközpont
Vissza | Fejezet 5. A modulok | Tovább

# 5.4. Akkumulátorszint-mutató

## 5.4.1. Bevezetés

Itt lehet beállítani, hogy az akkumulátor szintjelző ikonja megjelenjen-e a KDE tálcán.

Az opció bekapcsolása után megjelenik a tálcán az akkumulátor szintjét jelző 3 lehetséges ikon egyike. Ha az elem szimbólum egy piros X-szel át van húzva, akkor az APM szolgáltatás nincs telepítve (és ezért a `/proc/apm` fájl nem olvasható).

A jelzőikon két másik változata közül az első, egy konnektor és mellette egy függőleges vonal azt jelzi, hogy az akkumulátor töltődik - a vonal kék színű részének hossza arányos az akkumulátor feltöltöttségével. Ha az ikonon egy kis elem látszik, akkor a gép akkumulátorról üzemel, és az elem kék színű része arányos a telepek feltöltöttségével.

Ha az egér bal gombjával rákattint a tálcán az ikonra, akkor a megjelenő szöveges üzenetből megtudhatja, hogy mennyi idő van hátra az akkumulátor kimerüléséig.

Ha az egér jobb gomjával kattint rá az ikonra, akkor a megjelenő menüben készenléti vagy felfüggesztett állapotba válthat vagy elindíthatja a hordozható gépek beállítómodulját.

Az akkumulátor használati módja a Beállítás párbeszédablakban végezhető el.

## 5.4.2. Használat

A beállítóablak három részre tagolódik.

Az akkumulátorszint kijelzése

  Itt lehet engedélyezni vagy tiltani a szintjelző ikon megjelenését. Alapértelmezés szerint ki van kapcsolva.

Leolvasási időköz

  Itt lehet megadni (másodpercben), hogy a szint értékét mekkora időközönként kérdezze le a program.

  Az alapértelmezés 20 másodperc.

Ikonok

  A szintjelző három ikont használ a háromféle lehetséges állapot megjelenítéséhez: nincs APM szolgáltatás, töltés folyamatban vagy nincs töltés. A látható ikonok a "nagy" ikonok. Az ikonok lecseréléséhez kattintson a gombokra, hogy megjelenjen az ikonválasztó párbeszédablak.

  | Ha saját ikonokat hoz létre, azok megjelennek a kijelzőben, de a hibátlan kinézet biztosítása érdekében figyelmesen járjon el. A teljesen fehér képpontokat a program kékre színezi a szintkijelzés érdekében - ezért ha állandó fehér színű részt szeretne, akkor annak színét válassza egy kicsit szürkébb árnyalatúvá.

  A szerző nem rendelkezik grafikusi képzettséggel, ezért szívesen veszi, ha valaki szebben kinéző ikonokat küld neki.

## 5.4.3. A szekció szerzője

A szöveg Paul Campbell `<paul@taniwha.com>` munkája

Docbook formátumra konvertálta Mike McBride `<mmcbride@ematic.com>`

Vissza | Tartalom | Tovább
A háttér | Fel | Blokkeszközök