KWrite kézikönyv
Vissza | Fejezet 3. A menüpontok | Tovább

# 3.3. Az Ugrás menü

Ugrás->Ugrás egy sorra

  Megnyitja az "Ugrás megadott sorra" párbeszédablakot, amelynek segítségével a kurzor a dokumentum egy bizonyos sorszámú sorára pozícionálható. A sorszám megadható közvetlenül a szövegmezőben vagy a szövegmező mellett levő nyilak használatával. A felfelé mutató nyíl növeli a sorszámot, a lefelé mutató pedig csökkenti. Az ugrási pont beállítható a szövegmező jobb oldalán levő csúszka használatával is.

Ugrás->Könyvjelző hozzáadása (Ctrl-M)

  Létrehoz egy könyvjelzőt, amely azon sort fogja jelölni, ahol a kurzor a létrehozáskor van. A könyvjelző az "Ugrás" menü alján fog megjelenni.

  A könyvjelzők olyan pontok egy KWrite-dokumentumon belül, amelyek az azokhoz való könnyebb visszatérés érdekében meg lettek jelölve. Ha a felhasználó úgy gondolja, hogy esetleg vissza kell majd térnie a dokumentum egy bizonyos pontjához, akkor ezzel a funkcióval elérheti, hogy a KWrite "megjegyezze" az adott helyet.

Ugrás->Könyvjelző beállítása

  Létrehoz egy könyvjelzőt. A könyvjelző a dokumentum azon sorát fogja jelölni, amelyben a kurzor a könyvjelző létrehozásakor található. A megjelenő könyvjelzőlistában megadandó, hogy melyik könyvjelző jelölje a dokumentum aktuális sorát. A beállított könyvjelzők az "Ugrás" menü alján jelennek meg.

Ugrás->A könyvjelzők törlése

  Ez a parancs törli a beállított könyvjelzőket, ezzel együtt eltávolítja az azoknak megfelelő bejegyzéseket az "Ugrás" menü aljáról.

Ha van beállított könyvjelző az aktuális dokumentumban, akkor a menü alján könyvjelzőknek megfelelő bejegyzések jelennek meg.

Vissza | Tartalom | Tovább
A Szerkesztés menü | Fel | Az Eszközök menü