A KAsteroids kézikönyve
Vissza |  | Tovább

# Fejezet 2. Az űrhajó

A játék indulásakor az űrhajó csak az alapvető parancsokat ismeri: fordulni, gyorsítani és lőni lehet vele.

Az űrhajó mozgatásához először szembe kell forgatni a célponttal és meg kell nyomni a gyorsítási gombot. Az űrhajó tehetetlensége miatt a beállított szöget korrigálni kell. A gyorsítás üzemanyagot fogyaszt, ezért csak akkor használja, ha valóban szükség van rá.

A lőszer mennyisége nincs korlátozva, nyugodtan lövöldözhet. Egyszerre azonban nem lehet több lövedék a képernyőn egy meghatározott értéknél. Ha folyamatosan lő, akkor észre fogja venni, hogy egy idő után nem indul új lövedék addig, míg valamelyik korábbi meg nem semmisül.

Az űrhajó üzemanyagkészlete korlátozott. Ha elfogy az üzemanyag, akkor az űrhajó nem tud többé gyorsítani. Az űrhajó még ekkor sem marad védtelen, mert forogni és lőni akkor is lehet.

Szerencsére van olyan aszteroida, amely üzemanyagot bocsát ki, ha találat éri. Az űrhajóval el lehet kapni az ilyen bónusz üzemanyagot.

Vissza | Tartalom | Tovább
Bevezetés |  | Az űrhajó képességeinek továbbfejlesztése