A KGhostview kézikönyve
Vissza |  | Tovább

# Fejezet 1. Bevezetés

A KGhostview egy KDE alapú PostScript fájlnézegető, Tim Theisen Ghostview programjának átirata, olyan dokumentumok megtekintésére készült, melyek az Adobe cég PostScript oldalleíró nyelvével készültek. A PostScript nyelv egyben a Unix nyomtatókezelő rendszerekben legelterjedtebben használt leíró nyelv is, ezért az alkalmazás az interneten található PostScript dokumentumok megnézésén kívül a nyomtatási fájlok megtekintésére is alkalmas.

A KGhostview lényegében csak egy grafikus előtétprogram az Alladin Ghostscript csomaghoz, mely a tényleges megjelenítést végzi. A program a Ghostscript összes elterjedt változatával működik. A Ghostscript legújabb verziói lényegesen gyorsabbak, mint a régebbiek, ezért a KGhostview használatához azokat ajánljuk. Tervezzük a program következő változatában a Portable Document Format (PDF) fájlok támogatását is.

Ha a dokumentum nem követi az Adobe dokumentumstruktúrálási konvencióit, akkor a PostScript nézegetőprogramok csak szűkített funkcionalitással működnek. Ha például hiányzik a tartalomjegyzék, akkor a dokumentum böngészése és oldalak kijelölése nem lehetséges.

Vissza | Tartalom | Tovább
A KGhostview kézikönyve |  | Bevezetés a program használatába