Kicker kézikönyv
Vissza | Fejezet 6. Kisalkalmazások | Tovább

# 6.7. Az elszabadult folyamatokat kezelő kisalkalmazás

Ez a kisalkalmazás egy mosolygó arcot jelenít meg, amely haragos arckifejezésűvé válik, ha bármely folyamat túl sok rendszererőforrást köt le. Ha egy alkalmazás túl sok erőforrást használ, akkor megjelenik egy párbeszédablak, amelyben megadható, hogy hogyan legyen kezelve az adott alkalmazás.

A bal oldali egérgombbal az arcot ábrázoló gombra kattintva megjelenik egy beállítási párbeszédablak. Ebben megadható a Frissítési időköz (másodpercben) és a CPU-terhelési korlát. Kísérletezzen a különböző értékekkel, hogy megtalálja a megfelelőt. Ezek a beállítások valószínűleg változni fognak valamelyik jövőbeli verzióban. A párbeszédablakban van egy Figyelmen kívül hagyandó programok feliratú rész is, ahol megadhatók azon alkalmazások nevei, amely alkalmazások normál körülmények között is sok erőforrást kötnek le (például fordítóprogramok vagy 3D renderelők).

Vissza | Tartalom | Tovább
Az "alkalmazásindító" kisalkalmazás | Fel | Kiterjesztések