A KGhostview kézikönyve
Vissza |  | Tovább

# Fejezet 3. Alapvető tudnivalók

Ebben a részben összefoglaljuk, hogy mi látható a program főablakában, milyen parancsokat lehet kiadni az eszköztár gombjaival és hogyan kell használni az oldallistát.

Ha egyszerre több dokumentumot akar nézegetni, akkor nyisson meg több példányt az alkalmazásból. Az alkalmazás címsorában látszik a megnyitott dokumentum teljes elérési útja. A főablakhoz tartozó eszköztárak és szöveges mezők, melyek a dokumentum nézegetéséhez nyújtanak segítséget, elrejthetők, hogy a dokumentum megjelenítéséhez több hely maradjon.

# 3.1. A főablak elemeinek leírása

Címsor

  Itt az aktív dokumentum teljes elérési útja látható.

A dokumentumterület

  Itt látható az éppen megnyitott dokumentum aktuális oldala. Ha az oldal túl nagy ahhoz, hogy elférjen az ablakban, automatikusan gördítősávok jelennek meg az ablak két oldalán.

Eszköztár

  Az eszköztár nyomógombjainak segítségével elérhetők a program leggyakrabban használt funkciói. A gombok segítségével a dokumentum kívánt oldalára lehet állni, meg lehet változtatni a nagyítási arányt, oldalakat lehet kijelölni és nyomtatni. Meg lehet adni, hogy az eszköztár a dokumentumterület melyik oldalán legyenek. Egy eszköztár áthelyezéséhez kattintson a bal egérgombbal annak "fogantyújára". Az eszköztár akár el is rejthető a Beállítások menüben.

Oldallista

  Az oldallista a dokumentumtól balra jeleníthető meg. A listának két oszlopa van: az elsőben egy kis zászló látható, ha az oldal ki van jelölve, a második az oldalszámot tartalmazza. Az oldallista segítségével lehet könnyen mozogni az oldalak között vagy kijelölni a kinyomtatandó oldalakat.

Vissza | Tartalom | Tovább
Bevezetés a program használatába |  | Eszköztár