A KDE su kézikönyve
Vissza |  | Tovább

# Fejezet 3. A KDE su használata

A KDE su használata igen egyszerű. A program indítási paraméterei a következők:

       1 $ kdesu [FELHASZNÁLÓNÉV] [-ntqd] [-f FÁJLNÉV] -c
       2  PROGRAMNÉV [PAR1 [PAR2 [...]]]
       3 $ kdesu -v|-h|-s
       4

Az egyes paraméterek magyarázata alább látható.

-c PROGRAMNÉV

  A root felhasználó nevében futtatandó program neve. Összefüggő karakterláncot kell megadni, ha több részből áll, használjon idézőjelet. Például egy új fájlkezelő indításához a következőket kell beírni:

         1 $ kdesu -c "kfm -sw"
         2

-f FÁJLNÉV

  Ez az opció a KDE su hatékony használatát teszi lehetővé a .desktop fájlokban. A KDE su megvizsgálja a FÁJLNÉV nevű fájlt. Ha a fájlhoz írási joga van az aktuális felhasználónak, akkor a KDE su az aktuális felhasználó nevében indítja a programot. Ha nincs hozzá írási joga, akkor a FELHASZNÁLÓNÉV felhasználó nevében (ennek alapértelmezése: root).

  A FÁJLNÉV értelmezése a következő: ha az első karaktere "/", akkor teljes elérési utat feltételez a program, különben globális KDE konfigurációs fájlt feltételez. Például: a K képernyőkezelőhöz, a kdm-hez, kiadható az alábbi:

         1 $ kdesu -c kdmconfig -f kdmrc
         2

-t

  Terminálkimenet engedélyezése. Ez letiltja a jelszavak megjegyzését. Elsősorban hibafelderítési célokat szolgál; ha parancssoros programot akar indítani, használja közvetlenül a "su" parancsot.

-n

  A jelszó megjegyzésének letiltása. Ez kikapcsolja "a jelszó mentése" vezérlőelemet a jelszómegadás párbeszédablakában.

-q

  A kiírások letiltása.

-d

  Nyomkövetési információk megjelenítése.

-v

  A verzióinformációk kiírása és kilépés.

-h

  Segítség kiírása a program használatához.

-s

  A kdesu szolgáltatás leállítása. További információ: 5.4 Szakasz.

Vissza | Tartalom | Tovább
Lefordítás |  | Beállítás