Kpackage kézikönyv
Vissza | Fejezet 3. A főablak elemei | Tovább

# 3.3. Még nem telepített csomagok megjelenítése a fastruktúrában

A program RPM és Debian formátumú telepítendő csomaggyűjteményeket tud kezelni.

RPM csomagok esetén a Kpackage be tud olvasni egy csomagokat tartalmazó könyvtárat és hozzá tudja adni a csomagfához mint új vagy frissített csomagokat. Ezeket a csomagokat is meg lehet vizsgálni vagy telepíteni lehet a fastruktúrából. Alapértelmezés szerint a csomag alapinformációi a csomagfájlok egységes formátumú nevéből származnak, a "Megvizsgálás" gombra kell kattintani Egyszeres kiválasztás módban a teljes leírás betöltéséhez. Be lehet állítani, hogy helyi fájlok esetén mindig a csomagból nyerje ki a program ezt az információt (ez lassabb, de teljes információt nyújt).

Debian csomagok esetén ugyanúgy lehet könyvtárakat hozzáadni a fastruktúrához, mint RPM csomagoknál, de mód van a Packages fájlok használatára is, melyek a Debian disztribúció telepítőcsomagjait írják le. Ezek a fájlok tartalmazzák a disztribúció csomagjai által használt könyvtárstruktúrát, ezért a csomagokat hozzá tudja adni a fastruktúrához, ahol meg lehet őket vizsgálni és telepíteni is lehet őket. Ha a "dselect" programot használja, akkor a /var/lib/dpkg/available fájl használható Packages fájlként, mert ez írja le a dselect által kezelt disztribúciót.

Slackware csomagoknál csak nagyon kevés információt tárol a rendszer a telepített csomagokról, de fel lehet használni a PACKAGE.TXT fájlt mint a telepített csomagok leíróállományát. A PACKAGES.TXT fájl egyenértékű a Debian Packages fájllal. A Slackware disztribúciókban egy fastruktúra tartalmazza a a `.tgz` kiterjesztésű csomagokat és egy PACKAGES.TXT nevű fájl írja le a csomagokat. Ezért a Debian disztribúciókhoz hasonlóan a Slackware telepítőcsomagok is beintegrálhatók a program fastruktúrájába. Sajnos azonban a Slackware csomagok nem tartalmaznak verzióinformációt, ezért nem lehet megmondani, hogy egy telepítendő csomag újabb-e, mint a már telepített.

BSD csomagoknál a program fel tud dolgozni olyan csomagkönyvtárakat, melyek tartalmaznak egy INDEX nevű fájlt (ez írja le a csomagokat) és tartalmaznak egy All nevű könyvtárat (ahol a csomagfájlok találhatók).

KISS csomagoknál (ezek kiterjesztése .installer) a Kpackage be tud egy csomagokat tartalmazó könyvtárat és hozzá tudja adni a fastruktúrához.

Távoli könyvtárakban található csomagfájloknál (pl. FTP-n keresztül) a Kpackage gyorstárat hoz létre, a távoli csomagok a `˜/.kpackage`, a könyvtárak a `˜/.kpackage/dir` helyre kerülnek átmenetileg.

Megjegyzés: távoli (FTP) könyvtárak használatához a KFM-ben nem lehet beállítva FTP proxy.

Vissza | Tartalom | Tovább
Csomagkezelés a csomagok fastruktúrájában | Fel | Csomagok telepítése