A KTimemon kézikönyve
Vissza | Fejezet 3. A program kezeléséhez szükséges alapvető tudnivalók | Tovább

# 3.2. Menüstruktúra

Alapértelmezés szerint a jobb egérgomb a "felbukkanó menühöz" van rendelve, azaz ha a jobb egérgombbal kattint bárhol a KTimemon ablakban, megjelenik egy menü, melyben az alább részletezett menüpontok találhatók.

## 3.2.1. Segítség

A Segítség menü meglehetősen szokványos, feltehetően már ismeri az innen elérhető funkciókat.

## 3.2.2. Beállítások...

A Beállítások... menüben hívható elő a beállításokat tartalmazó párbeszédablak. A beállítások részletes ismertetése a Beállítás részben található.

## 3.2.3. A panelba dokkolás

Ha rákattint a Dokkolás a panelba menüpontra, a KTimemon átvált a normál kijelzésről (azaz a normál ablakról) a beágyazott állapotba. Ilyenkor a KTimemon ablak helyett egy sokkal kisebb ablakocska jelenik meg a panelen. A méretváltozástól eltekintve azonban minden úgy működik, mint a normál ablakban.

## 3.2.4. Vízszintes oszlopok

Ha rákattint a Vízszintes oszlopok menüpontra, akkor a KTimemon átvált függőleges oszlopokról vízszintesekre (vagy fordítva). Nem túl hasznos opció, de könnyű volt leprogramozni ;-)

## 3.2.5. Kilépés

A Kilépés menü - micsoda meglepetés! -- a program bezárására szolgál. A KTimemon kilépés előtt elmenti az aktuális állapotot (a színbeállításokat, az ablakméretet, a dokkoltsági állapotot), a következő induláskor pedig visszatölti azt.

A beállításokat tartalmazó fájl neve `$(HOME)/.kde/share/config/ktimemonrc`, ahol `$(HOME)` a felhasználó saját könyvtára. Ha letörli ezt a fájlt, akkor a KTimemon a következő induláskor az alapértelmezett értékeket fogja használni.

Vissza | Tartalom | Tovább
A program kezeléséhez szükséges alapvető tudnivalók | Fel | Beállítás