A Kdf kézikönyve
Vissza | Fejezet 3. A Kdf használata | Tovább

# 3.3. A Kdf menüsora

## 3.3.1. A Fájl menü

Fájl->Frissítés

  A pillanatnyi állapotnak megfelelően frissíti a kijelzett adatokat

Fájl->Kilépés (Ctrl+Q)

  A Kdf bezárása

## 3.3.2. A Beállítások menü és párbeszédablak

Beállítások->Testreszabás

  Megnyitja a program beállítóablakát

  A párbeszédablak két részből áll, az Általános beállítások és a Csatlakoztatási (mount) parancsok lapból.

  Általános beállítások

    Kattintson a látható vagy rejtett szóra egy adatmező tartalmának megjelenítéséhez vagy elrejtéséhez.

    A Frissítési gyakoriság értékét a csúszkával lehet módosítani. A bal oldali szöveges mezőben az az időtartam látható (másodpercben), amely a Kdf automatikus állapotfrissítései között telik el.

    A Fájlkezelő beállításnál azt a parancsot lehet megadni, amely akkor hajtódik végre, ha a Fájlkezelő megnyitása menübejegyzést választja a felbukkanó menüben.

    A következő két opció közül az első azt szabályozza, hogy egy eszköz csatlakoztatásakor elinduljon-e automatikusan a fájlkezelő. A másik bekapcsolása esetén pedig figyelmeztető üzenet jelenik meg, ha egy eszközön a szabad hely mennyisége a kritikus szint alá esik.

  Csatlakoztatási (mount) parancsok

    Itt lehet eszközönként megadni a csatlakoztatási és leválasztási (mount és unmount) parancsokat, valamint a jelképező ikont. A parancsok megadásához segítséget találhat a mount man oldalán (hajtsa vége ezt: `man `mount`` egy parancsértelmezőben).

## 3.3.3. A Segítség menü

Segítség->Tartalom (F1)

  Megnyitja ezt a dokumentumot

Segítség->Mi ez? (Shift+F1)

  Válassza ki ezt a menüpontot, majd kattintson egy tetszőleges elemre annak leírásához

Segítség->Hibabejelentés...

  A Kdf hibáiról lehet jelentést küldeni a program szerzőinek

Segítség->A KDiskFree névjegye...

  A program verziójáról és szerzőiről szolgáltat információkat

Segítség->A KDE névjegye...

  A KDE projektről tartalmaz néhány sornyi információt.

Vissza | Tartalom | Tovább
A főablak | Fel | Köszönetnyilvánítás és licencegyezmény