A KDE vezérlőközpont
Vissza | Fejezet 5. A modulok | Tovább

# 5.19. Fájlkezelő

Ebben a modulban a Konqueror alkalmazás fájlkezelési funkcióit lehet állítani.

| A Konqueror webböngészési lehetőségeinek beállítására külön beállítómodul létezik.

## 5.19.1. Használat

A fájlkezelő beállítási opciói négy tulajdonságlapra vannak szétosztva:

Viselkedés

  Ezen a fülön a Konqueror olyan globális beállításait lehet módosítani, mint például a könyvtárnézetek frissítési módja, hogy a könyvtárak megnyitása új ablakban történjen vagy sem stb.

Kinézet

  Ezen a lapon olyan beállítások találhatók, melyek a Konqueror ablakainak kinézetét befolyásolják, például a szövegek színe és betűtípusa, a háttérszín stb.

Szemétkosár

  Az ezen a lapon található beállítások azt befolyásolják, hogy mit tesz a Konqueror fájlok törlése esetén.

Egyéb

  Ezen a lapon további, máshová nem besorolható beállítások találhatók.

### 5.19.1.1. Viselkedés

A könyvtárak megnyitása mindig új ablakban

  Ha ezt az opciót kijelölte, mindig új Konquerer ablak nyílik meg új könyvtárba lépés esetén, ahelyett, hogy az eredeti ablak tartalma változna meg.

Kiindulási URL

  Ez lesz az az URL (pl. egy könyvtár vagy egy weboldal), ahová a Konqueror lép, ha a "Kiindulópont" gombot megnyomja.

  Az alapértelmezés a felhasználó saját könyvtára.

A beépített nézegetők használata

  Ezek a beállítások azt engedélyezhetik a Konqueror-nak, hogy bizonyos típusú fájlok megtekintéséhez a saját beépített lehetőségeit használja. A választható típusok: Szöveges fájlok, Képfájlok és 'Egyéb' (DVI, PS, ...). Ha valamelyik nincs kiválasztva, a Konqueror a fájltípushoz rendelt külső programot fogja elindítani.

### 5.19.1.2. Kinézet

Ezek a beállítások azt befolyásolják, hogy a szövegek és a színek hogyan jelennek meg a Konqueror ablakokban.

A Betűméret opcióval a szövegek méretét, az Alap betűtípus opcióval pedig a szövegek betűtípusát lehet beállítani.

A Háttérszín opció a Konqueror ablakok alapértelmezett háttérszínét állítja be, az

Előtérszín a normál szövegek kiírásához használt színt, végül

A kiemelés színe a kijelölt fájlok kiírásához használt színt állítja be.

Ha Az ikonszövegek tördelése opció ki van választva, akkor a hosszú fájlnevek több sorba tördelődnek, ahelyett, hogy a névből csak az a rész látszana, amely kifér egy sorba.

| Ha ez az opció nincs kijelölve, akkor is megnézheti a hosszú fájlneveket, ha az egérkurzort az ikon fölött hagyja.

Ha A fájlnevek aláhúzása opció ki van jelölve, a fájlnevek aláhúzva jelennek meg, a weblapokon megszokott módon.

### 5.19.1.3. Szemétkosár

A Törléskor beállítás azt szabályozza, hogy a Konqueror mit tesz, amikor valaki "kitöröl" egy fájlt valamelyik Konqueror ablakban.

- A szemétkosárba mozgatás esetén a törlésre kijelölt fájl törlődés helyett a szemétkosár-könyvtárba kerül, ahonnan könnyen vissza lehet hozni.

- Törlés egyszerűen törli a fájlt. Ezután már nehéz, de nem mindig lehetetlen visszanyerni a fájlt.

- Megsemmisítés esetén a program bizonyos mintával teleírja a fájlt törlés előtt. Ez lehetetlenné teszi a fájl visszanyerését, ezért csak bizalmas jellegű információ törlésénél érdemes használni (pl. ha Ön a CIA-nak dolgozik :-).

A veszélyes műveletek megerősítése opció bekapcsolása esetén a Konqueror megerősítést fog kérni minden olyan művelet esetén, ami az adatbiztonságot veszélyeztetheti, például egy fájl vagy egy könyvtár törlése.

### 5.19.1.4. Egyebek

A "Terminálprogram" bejegyzés a parancssoros feladatokhoz használt program nevét határozza meg, mely akkor fog futni, ha a menüből a "Terminál megnyitása" menüpontot választja.

## 5.19.2. A szekció szerzője

Ellis Whitehead `<ewhitehe@uni-freiburg.de>`

Vissza | Tartalom | Tovább
Fájlhozzárendelések | Fel | Betűtípusok