KWrite kézikönyv
Vissza | Fejezet 3. A menüpontok | Tovább

# 3.2. A Szerkesztés menü

Szerkesztés->Visszavonás (Ctrl-Z)

  A legutóbbi felhasználói tevékenység visszavonása. Hogy ebből a szempontból mi számít tevékenységnek, azzal kapcsolatban további információ található jelen dokumentáció Csoportos visszavonás részében.

Szerkesztés->Újra végrehajtás (Ctrl-Shift-Z)

  Visszavonja a legutóbbi, a "Visszavonás" funkció által végzett módosítást, ha létezik olyan.

Szerkesztés->Visszavonási napló

  Előhoz egy párbeszédablakot, amely a bal oldalon a legutóbb végrehajtott tevékenységeket mutatja, a jobb oldalon pedig a visszavont tevékenységeket. A jobb oldalon található ezen kívül három gomb: Visszavonás, Újra végrehajtás és Bezárás. A Visszavonás gombra kattintva a visszavonási lista (azaz a bal oldalon levő lista) tetején levő tevékenység visszavonásra kerül, és egyben felkerül az újravégrehajtási lista (a jobb oldalon levő lista) tetejére. Hasonlóan, az Újra végrehajtás gombra való kattintás ismét végrehajtja a visszavont tevékenységet, és a visszavonható tevékenységek listájának (bal oldali lista) tetejére helyezi. Mindkét listára érvényes, hogy valamely, a legfelső listaelem alatt levő elemre kattintva az összes elem kiválasztódik ettől az elemtől kezdve a legfelsőig. Ezután a megfelelő nyomógombra való kattintás az összes kiválasztott tevékenység visszavonását illetve újra végrehajtását kezdeményezi. Ez különösen akkor hasznos, ha a felhasználó pontosan tudja, hogy mely tevékenységig szeretne eljutni, mert ezáltal feleslegessé válik az egyszeres visszavonások illetve újra végrehajtások alkalmazása.

Szerkesztés->Kivágás (Ctrl-X)

  Törli az aktuális kijelölést és a vágólapra helyezi azt. A vágólap egy, a KDE által biztosított funkció, amely a felhasználó számára "láthatatlanul" működve lehetőséget kínál az alkalmazások közti adatátvitelre.

Szerkesztés->Másolás (Ctrl-C)

  A kijelölt szöveg másolása a vágólapra, lehetővé téve ezáltal annak a szövegnek más helyekre való beillesztését. A vágólap egy, a KDE által biztosított funkció, amely a felhasználó számára "láthatatlanul" működve lehetőséget kínál az alkalmazások közti adatátvitelre.

Szerkesztés->Beillesztés (Ctrl-V)

  Beilleszti a vágólap tartalmát az aktuális kurzorpozícióhoz. A vágólap egy, a KDE által biztosított funkció, amely a felhasználó számára "láthatatlanul" működve lehetőséget kínál az alkalmazások közti adatátvitelre.

Szerkesztés->Minden kijelölése (Ctrl-A)

  Az egész dokumentum kijelölése. Hasznos lehet például a teljes dokumentumnak egy másik alkalmazásba való másolására.

Szerkesztés->A kijelölés invertálása

  Kijelöli az összes kijelöletlen szöveget, a kijelölteket pedig kijelöletlenné teszi, ezzel megfordítva a kijelöltségi állapotot.

Szerkesztés->Keresés (Ctrl-F)

  Megnyit egy keresési párbeszédablakot, amelyben megadható A keresendő szöveg, amelyet a dokumentumban majd keresni kell. Egy szövegmezőben adható meg a keresési minta, amelyhez legördülő lista is tartozik. Az e mellett található nyílra kattintva elérhetővé válnak a legutóbb megadott keresési minták. Léteznek további paraméterek a keresés hatékonyabbá tétele érdekében. A nagybetűérzékeny opció bejelölése esetén csak az fog találatnak számítani, ahol a dokumentumban levő karakterek pontosan megegyeznek (kis- és nagybetűket tekintve is) a keresési mintában levőkkel. A keresés visszafelé opció "felfelé" történő keresést ír elő. A kijelölt szöveg opció a keresést az aktuálisan kijelölt szövegre korlátozza. A csak egész szavak bejelölése megakadályozza azt, hogy azon szavak is találatnak minősüljenek, amelyek csak tartalmazzák a keresési mintát (nem pedig a szó egésze egyezik a mintával). A kurzortól opció bejelölése esetén a keresés az aktuális kurzorpozíción kezdődik, nem pedig a dokumentum elején.

Szerkesztés->Következő keresése (F3)

  Megismétli a legutóbbi keresési műveletet (ha volt olyan) anélkül, hogy a keresési párbeszédablakot megnyitná.

Szerkesztés->Csere (Ctrl-R)

  A "Szöveg cseréje" párbeszédablak megnyitása. A párbeszédablak közel azonos a fentebb említett keresési párbeszédablakkal. Az egyik különbség az, hogy csere esetén található egy plusz mező, a Csere ezzel. A felhasználó ebben a mezőben azt a szöveget adhatja meg, amelyre a keresendő szöveget cserélni szeretné. A másik különbség a keresési és a "Szöveg cseréje" párbeszédablak közt: az utóbbi tartalmaz még egy rákérdezés cserénél opciót is, amely lehetővé teszi, hogy a KWrite megerősítést kérjen minden egyes csere elvégzése előtt.

Szerkesztés->Fájl beszúrása

  Megnyitja a Fájl->Megnyitás párbeszédablakot, amellyel a felhasználó belehelyezhet egy teljes fájlt az aktuális dokumentumba. A fájl tartalma a szövegkurzor helyétől kezdődően lesz beszúrva.

Vissza | Tartalom | Tovább
A menüpontok | Fel | Az Ugrás menü