A KDVI kézikönyve
Vissza | Fejezet 2. A beállítások párbeszédablaka | Tovább

# 2.2. Megjelenítési beállítások

Az alábbi képen a beállítások ablakának második lapja látható.

A PostScript specialitások megjelenítése

  Ha kijelöli ezt az opciót, akkor a kdvi megjeleníti a dvi fájlokba ágyazott PostScript grafikus objektumokat. Ha egy külső PostScript fájl nem található, akkor a kdvi egy piros színű figyelmeztető keretet rajzol helyette. Sajnos a PostScript grafikus objektumok kirajzolása meglehetősen lassú a kdvi mostani változatában, később megpróbálunk ezen javítani. Ha az opció nincs kijelölve, akkor a kdvi vagy üresen hagyja az objektum területét, vagy szürke téglalapot rajzol helyette.

  Megjegyzés: nincs szabványos eljárás PostScript grafika dvi fájlba ágyazására, ezért elképzelhető, hogy a kdvi nem tud helyesen megmutatni egy olyan objektumot, amely más programokban megjelenik. Az xdvi régebbi változatai és a dvips külső parancsok végrehajtását is támogatja. Ez komoly biztonsági kockázatot jelent és ezért szándékosan nem implementáltuk ezt a funkciót a kdvi-ben. A PostScript dokumentumok támogatott beágyazási módjainak részletes leírását egy külön dokumentumban tesszük közzé.

Hiperlinkek megjelenítése

  Jelölje ki ezt az opciót, ha azt szeretné, hogy a program megjelenítse a hiperlinkeket. A hiperlinknek jelölt szövegrészeket kék színnel lesznek aláhúzva.

Vissza | Tartalom | Tovább
A beállítások párbeszédablaka | Fel | Nyomtatás