A KSnapshot kézikönyve
Vissza |  | Tovább

# Fejezet 2. Telepítés

# 2.1. A KSnapshot megszerzése és telepítése

A KSnapshot a KDE projekt http://www.kde.org része.

A KSnapshot megtalálható a kdegraphics csomagban az ftp://ftp.kde.org/pub/kde/ címen, a KDE projekt központi FTP-kiszolgálóján.

## 2.1.1. Követelmények

A KSnapshot használatához a KDE legalább 2.0-s változata szükséges.

Az összes szükséges programkönyvtár és a KSnapshot forráskódja is megtalálható a KDE központi FTP-kiszolgálóján vagy annak valamelyik tükörkiszolgálóján.

## 2.1.2. A program lefordítása és telepítése

A KSnapshot telepítése történhet a kdegraphics csomagot tartalmazó bináris RPM csomag telepítésével vagy a forráscsomag lefordításával.

### 2.1.2.1. Telepítés RPM formátumú csomagból

Ha az RPM formátumú csomagot szeretné telepíteni, először jelentkezzen be rendszergazdaként. Feltéve, hogy az RPM csomag neve `fájlnév.rpm`, hajtsa végre a következő utasítást a parancssorban:

     % rpm -ivh fájlnév.rpm

A fordítás és telepítés során felmerülő problémákat írja meg a KDE levelezőlistáira.

### 2.1.2.2. Telepítés a forrásprogramból

A KSnapshot lefordításához és telepítéséhez a következő parancsokat kell kiadni a kdegraphics csomag forrásának alapkönyvtárában:

     % ./configure
     % make
     % make install

Minthogy a KSnapshot az autoconf és az automake segítségével készült, remélhetően nem fog problémába ütközni a telepítés során.

Ha mégis hiba fordulna elő a fordítás során, küldjön részletes leírást róla a a KDE levelezőlistákra.

Vissza | Tartalom | Tovább
Bevezetés |  | A KSnapshot használata