KCron kézikönyv
Vissza | Fejezet 4. Időzített feladatok | Tovább

# 4.2. Időzített feladat módosítása

Időzített feladat módosításához először jelölje ki a kívánt feladatot, majd válassza a Szerkesztés/Módosítás menüpontot. Ez a menüpont a jobb egérgomb kattintásával is előhozható. Megjelenik a "Feladat szerkesztése" dialógusablak.

Megjegyzés

A "Megjegyzés" mezőt tetszés szerint módosíthatja.

Programnév

A "Programnév" mezőben módosíthatja a futtatni kívánt program nevét. A programnév relatív vagy teljes elérési úttal is megadható. A program kényelmes kiválasztásához nyomja meg a "Tallózás..." gombot.

Bekapcsolt

A feladatok csak "Bekapcsolt" opció esetén fognak elindulni.

Ha egy feladat futását le akarja tiltani, távolítsa el a jelölést a "Bekapcsolt" opcióról.

Naponta

Ha azt akarja, hogy a feladat mindennap elinduljon, kapcsolja be a "Futtatás naponta" opciót.

Hónapok

A feladat a kijelölt hónapokban fog futni.

A hónap napjai

A feladat a hónap kijelölt napjain fog futni.

A hét napjai

A feladat a hét kijelölt napjain fog futni.

Megjegyzés: Ha a hét és a hónap napjai között is több van kijelölve, akkor a feladat bármelyik feltétel teljesülése esetén futni fog.

Például ha 1-je és 15-ödike és vasárnap van kiválasztva, akkor a feladat minden 1-jén és 15-én futni fog a kijelölt hónapokban továbbá minden vasárnap a kijelölt hónapokban.

Ha egy feladatot heti gyakorisággal akar futtatni, jelölje ki a hónap összes napját és a hét kívánt napjait.

Ha egy feladatot havi gyakorisággal akar futtatni, jelölje ki a hét összes napját és a hónap kívánt napjait.

Órák

Adja meg a feladat indításának óráit.

Percek

Adja meg a feladat indításának perceit. (A KCron ötperces időközönként tud feladatot indítani, ennél finomabb beállítással nem.)

Nyomja meg az "OK" gombot a folytatáshoz.

Megjegyzés: a módosítások csak a következő mentéskor lesznek eltárolva. Az összes módosítás mentéséhez válassza a Fájl/Mentés menüpontot.

A "Mégsem" gomb megnyomásakor a nem mentett módosítások elvesznek.

Vissza | Tartalom | Tovább
Időzített feladatok | Fel | Időzített feladat törlése