KDat kézikönyv
Vissza | Fejezet 2. A KDat használata | Tovább

# 2.4. A szalagra rákerült mentés ellenőrzése

Az ellenőrzés megkezdése előtt ki kell jelölni az ellenőrzendő fájlokat. Ezt két módon lehet megtenni:

1. Ki kell jelölni egy fájlt vagy könyvtárt a szalagos egység fastruktúrájában. Csak a kijelölt fájl vagy könyvtár lesz ellenőrizve.

2. Meg kell jelölni x jellel az ellenőrizni kívánt fájlokat és könyvtárakat a fastruktúrában. Csak a megjelölt fájlok és könyvtárak lesznek ellenőrizve.

Az ellenőrzést háromféleképpen lehet elindítani:

1. Válassza az "Ellenőrzés..." menüpontot a "Fájl" menüből.

2. Kattintson az ellenőrzési ikonra az eszközsoron.

3. Kattintson az egér jobb gombjával az archív állomány egy fájljára vagy könyvtárára és válassza az "Ellenőrzés..." menüpontot.

Az ellenőrzési beállítások elvégzése után megjelenik egy "Ellenőrzési opciók" feliratú dialógusablak. Ebben az ablakban át lehet tekinteni a kiválasztott fájlokat meg lehet változtatni az ellenőrzés munkakönyvtárát.

Az ellenőrzési beállítások elfogadása után megjelenik egy "Ellenőrzés" feliratú dialógusablak. Ebben az ablakban látszik az ellenőrzés előrehaladásának üteme és a hátralevő idő.

Vissza | Tartalom | Tovább
Fájlok mentése szalagra | Fel | Visszatöltés szalagról