KDat kézikönyv
Vissza | Fejezet 2. A KDat használata | Tovább

# 2.2. Szalag formázása

Első használat előtt a szalagokat meg kell formázni. Bizonyos szalagtípusoknál előfordulhat, hogy a tároláshoz ezt megelőzően valamilyen egyedi formázást kell alkalmazni. A KDat ezt az utóbbi formázást nem tudja végrehajtani. Ha a szalagos egység megköveteli ezt a fajta egyedi formázást, akkor azt még a KDat formázása előtt kell végrehajtani. A mentési célokra elterjedten használt DAT egységek általában nem igényelnek ilyen formázást.

Egy szalagot kétféleképpen lehet megformázni:

1. Válassza a "Szalag formázása..." menüpontot a "Fájl" menüből.

2. Kattintson az egér jobb gombjával a szalagos egység fastruktúrájának gyökerére és válassza a "Szalag formázása..." menüpontot.

A program kérni fogja, hogy adjon egy nevet a szalagnak és írja be a szalag névleges kapacitását. Mind a két paraméter megváltoztatható a formázás után is. A szalag neve csak arra szolgál, hogy a felhasználó könnyen azonosíthassa a szalagot, a szalagkatalógus azonosítására nem ez szolgál, hanem egy automatikusan generált, a szalagra kiírt azonosító. A névleges kapacitás alapján számolja ki a program, hogy a mentendő adatmennyiség kifér-e a szalagra és ez alapján figyelmezteti a felhasználót.

A szalag nevének és kapacitásának megadása után a program elkezdi a szalag formázását. A SZALAGON LEVŐ ADATOK ELVESZNEK. A formázás befejezése után a program automatikusan csatlakoztatja a szalagot és ezután a szalag használható.

Vissza | Tartalom | Tovább
A KDat használata | Fel | Fájlok mentése szalagra