Kpm kézikönyv
Vissza |  | Tovább

# Fejezet 5. Kérdések és válaszok

5.1. Miért okoz néha - látható ok nélkül - szegmenshibát a Kpm?
5.2. Miért használ a Kpm annyira sok CPU-időt?
5.3. Miért tűnik helytelennek a %CPU érték?
5.4. Miért helytelen a WCHAN érték?
5.5. Miért nem jelennek meg a klónozott PID-k a Kpm-ben?

5.1. Miért okoz néha - látható ok nélkül - szegmenshibát a Kpm?

A Kpm néha szegmentációs hibával leáll, ha egynél több folyamat van kijelölve és a lista frissítésre kerül. Nem tisztázott, hogy ez miért történik meg.

5.2. Miért használ a Kpm annyira sok CPU-időt?

A Kpm sok CPU-időt fogyaszthat, ha a frissítési időköz túl kicsi. A program fejlesztőjének gépén (AMD K6PR200) a CPU-időnek nagyjából 5 százalékát használja fel 1 másodperces frissítési időköz esetén. Ez nagymértékben függ a folyamatok teljes számától (nem csak a megjelenített folyamatokétól), és bizonyos körülmények közt ennél sokkal magasabb lehet.

5.3. Miért tűnik helytelennek a %CPU érték?

A %CPU érték rövid frissítési időköz esetén nem pontos az időzítő "felbontása" miatt.

5.4. Miért helytelen a WCHAN érték?

A WCHAN mező helytelen értéket jelez ki, ha egy folyamat egy olyan helyen került várakozó állapotba, amely kívül esik a `System.map`-ben listázottakon (például egy kernelmodulban). Ezekben az esetekben a `System.map` utolsó bejegyzése lesz megjelenítve (mint például _end).

5.5. Miért nem jelennek meg a klónozott PID-k a Kpm-ben?

A Kpm nem képes több, azonos PID-vel rendelkező folyamatot kezelni. Többszörös PID akkor fordulhat elő, amikor `CLONE_PID` van használva a `clone()` rendszerhívással.

Vissza | Tartalom | Tovább
Egyéb szignálok |  | Készítők és licenc