A KDE vezérlőközpont
Vissza | Fejezet 5. A modulok | Tovább

# 5.48. Képernyővédő

Ebben a modulban lehet kiválasztani a kívánt képernyővédőt, beállítani a késleltetés időközét és engedélyezni a képernyővédő jelszavas hozzáférését.

## 5.48.1. A képernyővédő kiválasztása és beállítása

A modul bal felső sarkában látható egy választható opció "A képernyővédő bekapcsolása" felirattal. Ha képernyővédőt akar használni, ezt feltétlenül kapcsolja be, hogy a KDE helyesen kezelje a képernyővédő beállításait.

A bal oldalon látható a rendelkezésre álló képernyővédők listája. A kiválasztáshoz egyszerűen kattintson rá a kívánt képernyővédő nevére. A képernyővédő kiválasztása után jobbra láthatja a kapott eredmény előképét, a monitort jelképező ábrán.

| Az előképen gyakran nagyobbnak látszanak a képernyővédő egyes részletei mint a valóságban. Ez szándékosan van így, mert különben a képernyővédő részletei nem lennének kivehetőek ilyen kis méretre leképezés esetén.

Minden képernyővédőhöz különböző beállítási lehetőségek tartozhatnak. Ha a "Beállítás" gombra kattint, egy párbeszédablak jelenik meg a képernyővédő összes beállítási lehetőségeivel. Ha valamelyik beállítást megváltoztatja, az előképen azonnal megjelenik az új, módosított állapotot tükröző kép.

Ha be akarja fejezni a beállítást, kattintson az "OK" gombra.

Ha a "Mégsem" gombra kattint, a beállítóablak bezáródik és az összes módosítás elvész.

Ha a "Névjegy" gombra kattint, a képernyővédő készítőjének nevét és a jogi feltételeket olvashatja el.

Ha elvégzett néhány kívánt módosítást a képernyővédő beállításainál, egyszerűen kattintson a "Próba" gombra, hogy azonnal elinduljon a képernyővédő pontosan úgy, ahogy működni fog.

## 5.48.2. A várakozási idő, a prioritás és a jelszó beállítása a képernyővédőnél.

Az előkép alatt látható egy számbeállító elem, melynek értéke azt határozza meg, hogy mennyi ideig tartó inaktivitás hatására indul be a képernyővédő. 1 és 120 perc közötti időtartam állítható be.

Ezalatt látható egy "Jelszó kérése" feliratú opció. Ha ez be van jelölve, akkor ha vissza akar térni a képernyővédőtől a normál képernyőhöz, hogy folytassa a munkáját, meg kell adnia a jelszót. Ez a jelszó ugyanaz, mint amit a bejelentkezéshez használ. Ha nem kapcsolja be ezt az opciót, akkor nem kell jelszót megadni.

A következő opció felirata a következő: "A jelszó kiírása csillagokkal". Ha ez nincs kiválasztva, akkor a jelszó beírásakor semmilyen vizuális visszajelzés sem fog történni. Ezzel lehet a legbiztonságosabban védeni a jelszót leolvasás ellen. Ha ki van választva, akkor a jelszó minden beírt karaktere helyett egy csillag (*) fog megjelenni.

A modul jobb alsó sarkában látható egy "Prioritás" feliratú csúszka. Ha a képernyővédő kicsit darabosan mozog, akkor próbálja meg a csúszkát a "Magas" értékhez közelebb tolni. Ilyenkor az operációs rendszer nagyobb processzoridőt engedélyez a képernyővédő folyamatnak, a többi folyamat rovására.

## 5.48.3. Nem KDE képernyővédő használata

A KDE nem akadályozza meg más képernyővédők használatát sem. Ha egy másik képernyővédőt, pl. az xscreensaver-t akarja használni, egyszerűen tiltsa le a KDE képernyővédőt és hajtsa végre a választott program beállítását.

## 5.48.4. A szekció szerzője

Mike McBride `<mmcbride@ematic.com>`

Vissza | Tartalom | Tovább
A Samba állapotjellemzői | Fel | A SCSI eszközök jellemzői