KSysV kézikönyv
Vissza |  | Tovább

# Fejezet 4. Függelék

# 4.1. Kérdések és válaszok

## 4.1.1. K1: "Megváltoztattam az alapértelmezett futásszintet és a gépem azóta folyamatosan újraindul."

Írja be a `linux single` parancsot az indítómenüben

     LILO: linux single

és nyomja meg az <ENTER> gombot az egyfelhasználós indításhoz. Ezután nyissa meg egy szövegszerkesztővel az `/etc/inittab` fájlt és írja át az alapértelmezett futásszintet másra (a 3 általában megfelelő).

## 4.1.2. K2: "A gépem 'lemerevedik' az indítás után."

Lásd az 1. kérdésre adott választ.

## 4.1.3. K3: "Beállítottam egy szolgáltatást, hogy induljon el az n. futásszinten, de nem indul el."

Ha a SuSE vagy a Delix (DLD) disztribúciót használja: további, disztribúciófüggő fájlokat is módosítani kell az `/etc` könyvtárban. Kérem nézze át a disztribúció dokumentációjának idevágó részét.

Megjegyzés:A fenti disztribúciókban használt szolgáltatáskonfigurálási mód még könnyebbé teszi a beállítást a megfelelő eszközökkel, de ezek az eszközök nem működnek a többi disztribúcióban. Szeretnék valamikor egy alapos összefoglalót írni ezekről a kiterjesztésekről, de idő hiányában egyelőre nem tudok vállalkozni a feladatra, ezért ezekről most nem írok többet.

A többi disztribúciónál: Ellenőrizze, hogy a szolgáltatás összes konfigurációs fájlja rendben van-e (és hogy a megfelelő könyvtárban vannak-e). Néhány szolgáltatás (például az Apache, más néven `httpd`) csendben ki szokott lépni a konfigurációs fájlok hibája esetén.

Vissza | Tartalom | Tovább
Beállítás |  | A futásszintek standard kiosztása