KDat kézikönyv
Vissza |  | Tovább

# Fejezet 2. A KDat használata

# 2.1. Szalag csatlakoztatása és leválasztása (mount és unmount)

A szalagot használat előtt csatlakoztatni ('mountolni') kell. Ezt három módon lehet megtenni:

1. Válassza a "Szalag csatlakoztatása" parancsot a "Fájl" menüből.

2. Kattintson a szalagos egység ikonjára az eszköztáron.

3. Kattintson az egér jobb gombjával a szalag nevére a fában és válassza a "Szalag csatlakoztatása" menüpontot.

A KDat ekkor visszatekeri a szalagot és beolvassa a fejlécinformációt a szalag elejéről. Ha a szalag fejléce nem azonosítható formátumú, a program felajánlja a szalag formázását.

A fejléc sikeres beolvasása után a program megpróbálja megkeresni a szalagkatalógust a merevlemezen. Ha a katalógus nem található, a program felajánlja a katalógus újragenerálását a szalagról.

Ha mindez sikeresen lezajlott, akkor a szalagos egység ikonja megváltozik, jelezve, hogy az eszköz csatlakoztatása (mountolása) sikerült és a státuszsorban megjelenik egy üzenet. A szalag tartalma szabadon böngészhető a szalagos egység fastruktúrájában.

Szalag kivétele előtt az egységet le kell választani (unmount). Ezt három módon lehet megtenni:

1. Válassza a "Szalagos egység leválasztása" menüpontot a "Fájl" menüben.

2. Kattintson az eszközsoron a szalagos egység ikonjára.

3. Kattintson az egér jobb gombjával a fastruktúra gyökerére és válassza a "Szalagos egység leválasztása" menüpontot.

A szalagos egység sikeres leválasztása esetén az eszköz ikonja megváltozik és megjelenik egy üzenet a státuszsorban. A szalag ezután biztonságosan kivehető.

Vissza | Tartalom | Tovább
Bevezetés |  | Szalag formázása