KNotes kézikönyv
Vissza | Fejezet 2. Beállítás | Tovább

# 2.2. A KNotes szerkesztőjének beállítása

A szerkesztő testreszabásához tegye a következőket:

1. Kattintson a jobb oldali egérgombbal a panelen levő KNotes-ikonra.

2. Válassza ki a Beállítások... menüpontot.

   Ennek hatására megjelenik A KNotes alapértelmezései párbeszédablak.

3. Válassza ki a Szerkesztő ikont a bal oldalon található három ikon közül.

A következő lehetőségek érhetők el:

A tabulátor mérete

  A tabulátor-karaktereknél való helykihagyás mértéke, szóközök számával megadva. Tetszőlegesen módosítható.

Automatikus behúzás

  Ez egy választógomb, amelynek bejelölése esetén az automatikus behúzás be lesz kapcsolva a szerkesztőben.

A jelenlegi betűtípus: kattintson a módosításához

  Erre a gombra kattintva megnyílik a KDE szabványos betűtípus-választó párbeszédablaka, ahol kiválasztható a kívánt betűtípus.

Vissza | Tartalom | Tovább
Beállítás | Fel | Műveletek beállítása