Kuser kézikönyv
Vissza | Fejezet 3. Használat | Tovább

# 3.2. Felhasználótulajdonságok

Az ablakban két, három vagy négy fül látszik.

A fülek száma függ a bejelentkeztetőrendszertől és a lemezkvóták engedélyezésétől. További fülek jelennek meg ha például árnyékfájlt vagy valamilyen hasonló mechanizmust használ a rendszer, például a BSD Unixokban elterjedt /etc/master.passwd állományt.

## 3.2.1. A felhasználó adatai fül

A 'Felhasználó adatai' fülön a következők módosíthatók: a teljes név, a parancsértelmező neve (ezek listája a /etc/shells fájlban található), saját könyvtár, egyéb információ, azonosítószám, és a jelszó.

## 3.2.2. Egyéb információk fül

Az 'Egyéb információk' fül akkor jelenik meg ha árnyékfájlt vagy valamilyen hasonló mechanizmust, pl. BSD Unixoknál /etc/master.passwd állományt használ. Az 'Egyéb információk' fülön módosíthatja a felhasználó kiegészítő adatait: a jelszómódosítás dátumának alsó és felső határát, a jelszó lejárására figyelmeztető üzenet dátumát, a bejelentkezés letiltásának és lejárásának dátumát és BSD rendszereken a felhasználóosztályt.

## 3.2.3. A kvóta fül

A 'Kvóta' fül csak akkor jelenik meg, ha van a rendszerben legalább egy kvótázott fájlrendszer érvényes kvótafájllal. A fülön az ezzel kapcsolatos információkat lehet módosítani: a 'szoft' kvótát, a 'hard' kvótát, a fájlok időkorlátját, az i-node 'szoft' kvótát, az i-node 'hard' kvótát, az i-node időkorlátot. Minden kvótázott fájlrendszerre be lehet ezeket az értékeket állítani. A fájlrendszert a 'Kvótázott fájlrendszer' listában lehet kijelölni.

## 3.2.4. A csoportok fül

A 'Csoportok' fülön a csoporttagságok információit lehet megtekinteni. Valamennyi felhasználónál látszik az elsődleges csoport neve. Ezen felül tetszőleges számú csoporthoz lehet egy felhasználót hozzárendelni a gombok segítségével.

Vissza | Tartalom | Tovább
Használat | Fel | Csoporttulajdonságok