A KAbalone kézikönyve
Vissza | Fejezet 4. A felhasználói felület | Tovább

# 4.3. A Beállítások menü

Beállítások->A menüsor megjelenítése

  A menüsor ki- és bekapcsolása. A menüsor bekapcsolásához kattintson a jobb egérgombbal az ablak közepére és válassza a Beállítások menüt.

Beállítások->Az eszköztár megjelenítése

  Az eszköztár ki- és bekapcsolása.

Beállítások->Az állapotsor megjelenítése

  Az állapotsor ki- és bekapcsolása

Beállítások->A beállítások mentése

  Az összes beállítás elmentése

Beállítások->A billentyűparancsok beállítása

  Egy standard KDE párbeszédablakban lehet módosítani a program billentyűparancsait

Beállítások->Az eszköztárak beállítása

  Egy standard KDE párbeszédablakban lehet a programhoz tartozó eszköztárakat módosítani.

Beállítások->Szint

  A gépi játékos erőssége négyféle lehet. A beállítás a lépéskiválasztó algoritmus keresési mélységét befolyásolja. A lépést kiválasztó folyamat félbeszakításához nyomja meg az S billentyűt.

Beállítások->A számítógép irányítja

  A számítógép vezérelheti az egyik vagy akár mindkét oldalt. Még az új játék elkezdése előtt kell megváltoztatni. Játék közben is használható, ha például fel akarja cserélni a két oldalt. Válassza az egyik sem opciót ha egy másik személy ellen akar játszani (erre szükség van hálózati játék esetén).

Beállítások->Lassú mozgás

  Ha ez az opció ki van jelölve és a számítógép lép, akkor a lépésben résztvevő bábukat a program megvillantja a lépés megtételekor. Távolítsa el a kijelölést az opció mellől, ha nem akarja ezt a rövid animációt sem: akkor a lépés a felvillantás nélkül fog megtörténni.

Beállítások->A golyók renderelése

  Ha az opció ki van választva, akkor a bábuk megjelenítéséhez egy sugárkövetési (ray tracer) algoritmust használ a program (pl. az ablak átméretezése esetén).

Beállítások->Súgás

  Ha a Súgás opció ki van választva, akkor: ha Ön lép, akkor az állapotsorban látni fogja, hogyan értékeli a számítógép az Ön lépését. Ha a számítógép következik, akkor azt láthatja (az állapotsorban és a kijelölt bábuknál), hogy éppen melyik a legjobbnak tartott lépés a számítás közben. A számolás előrehaladása közben ez a lépés megváltozhat.

Vissza | Tartalom | Tovább
A Szerkesztés menü | Fel | Parancssori kapcsolók