A KReversi kézikönyve
Vissza |  | Tovább

# Fejezet 2. Játékszabályok

- Mindig a sötét kezdi a játékot.

- Ha nem tud úgy lépni, hogy legalább egy ellenséges bábut közrefogjon, akkor egyáltalán nem léphet, hanem az ellenfél következik. Ha van lehetséges lépés, akkor azt meg kell lépni, még ha nem is akarja (lépéskényszer).

- Egy bábu lerakásával egyszerre több irányt is közre lehet fogni, vízszintesen, függőlegesen, sőt még átlósan is. (Egy vagy több egymás mellett álló bábu alkot egy sort).

- Közrefogni csak közvetlenül az ellenfél bábuja mellől lehet.

- Az ellenfél bábuit csak közvetlen lépéssel lehet közrefogni, olyan irányban, amely áthalad az éppen letett bábu mezőjén.

- A közrefogott bábukat mindig meg kell fordítani, akkor is, ha valamelyiket meg szeretné hagyni az ellenfél színén.

- Lépést visszavonni csak addig lehet, amíg az ellenfél el nem végezte a soron következő lépést. Az ellenfél lépése után már nincs mód az előző lépés visszavonására.

- A letett bábukat a játék folyamán később már nem lehet más mezőre mozgatni.

- Ha egy játékosnak elfogynak a bábui, de még tudna úgy lépni, hogy közrefogja az ellenfelet, akkor a másik játékosnak át kell adnia egy bábut. A bábu átadásának mindig meg kell történnie ilyen esetben.

- A játék akkor ér véget, ha már egyik játékos sem tud lépni. Ekkor a program megszámolja a táblán mindkét játékos bábuinak számát (a szín alapján), és az nyer, akinek több bábuja van.

Megjegyzés: a játék befejeződhet az előtt, hogy mind a 64 mezőre bábu kerülne.

Vissza | Tartalom | Tovább
A lépés szabályai |  | Stratégiai tippek