A KMix kézikönyve
Vissza |  | Tovább

# Fejezet 2. A KMix használata

A KMix használata könnyen megtanulható. A telepített hangkártyák összes keverőeszközéhez tartozik egy hangerőszabályozó csúszka, pontosabban a monó eszközökhöz egy, a sztereó eszközökhöz egy vagy két csúszka tartozik, a beállítástól függően. Ezen kívül az ablak alján látható még egy kiegyenlítő csúszka is. Ha több hangkártya van telepítve, akkor az egyes kártyákhoz tartozó hangerőszabályozók külön lapra kerülnek.

# 2.1. Hangerőszabályozók

Minden szabályozóhoz tartozik egy felbukkanó menü, melynek eléréséhez kattintson a jobb egérgombbal a csúszkára vagy az eszköz folötti ikonra. Legfeljebb három bejegyzés lehet a menüben, de csak azok látszanak, amelyek az adott eszköznél valóban használhatók.

Elnémítás

  Az eszköz kimenetének engedélyezése vagy letiltása

Külön bal és jobb csatorna

  Sztereó eszközök esetén itt lehet beállítani, hogy két hangerőszabályozó csúszka jelenjen meg, egy a bal, egy a jobb hangcsatorna részére.

Felvétel engedélyezése

  Felvétel engedélyezése az eszköznél. Úgy is beállítható, ha benyomja a csúszka alatti piros gombot.

Vissza | Tartalom | Tovább
Bevezetés |  | Kiegyenlítő