KCalc kézikönyv
Vissza |  | Tovább

# Fejezet 4. Kérdések és válaszok

4.1. Hogyan kapható meg a "pi" értéke (3,1415926...)?
4.2. Hogyan kapható meg az "e", az Euler-szám?
4.3. Hogyan állítható be, hogy 2 tizedesjegy legyen mutatva?
4.4. Mi a helyzet a pontossággal?

4.1. Hogyan kapható meg a "pi" értéke (3,1415926...)?

A következő funkció használatával: `Inv EE`.

4.2. Hogyan kapható meg az "e", az Euler-szám?

A következőképpen: `1 Inv Ln`.

4.3. Hogyan állítható be, hogy 2 tizedesjegy legyen mutatva?

Kattintson a Beállítások nyomógombra, ez felhozza a beállításokat. Jelölje be a Rögzített pontosság opciót és állítsa az ott szereplő értéket 2-re.

4.4. Mi a helyzet a pontossággal?

A legfőbb tényező, ami meghatározza a KCalc pontosságát: az Ön gépén levő libc és libmath támogatja-e a C nyelv `long double` ("hosszú dupla") adattípusát. Ha igen, akkor a KCalc fordítási időben felismeri ezt, és ezen típust használja alapvető számábrázolási típusként. Ahhoz, hogy megtudja, az Ön gépén levő KCalc-nak mi az alapvető adattípusa, nézze meg a KCalc Beállítás párbeszédablakában a Névjegy lapot.

Hacsak nincsen a gépen kivételesen jó minőségű libc illetve libmath, eléggé "érdekes" eredmények figyelhetők meg a következőkhöz hasonló számítások végrehajtásakor: "`123,22 - 123,21`", "`2,01 - 2`", "`123,88 - 123,87`". Ha úgy gondolja, ez így rossz, próbálja ki ugyanezen számításokat a Windows számológépén...

Állítsa be a KCalc pontosságát (Pontosság mező a Beállítás párbeszédablakban) úgy, hogy a fenti számítások helyesen hajtódjanak végre. Ha a KCalc alap-adattípusa "long double", akkor javasolt a 14-es pontosság, egyébként a javasolt érték: 8 vagy 10.

A nagyobb pontosság nem feltétlenül vezet jobb eredményekhez. Kísérletezzen a pontossági beállítással, és látni fogja, hogy ez mit jelent.

Vissza | Tartalom | Tovább
Cmp, And, Or és Inv Or |  | Készítők és licenc