A KDVI kézikönyve
Vissza |  | Tovább

# Fejezet 1. Használat

A kdvi egy beilleszkedő modul a kviewshell programhoz, mely lehetővé teszi a TeX szövegszerkesztő program által létrehozott dvi fájlok megtekintését. Ha többet szeretne megtudni a TeX-ről és a DVI-ről, akkor keresse fel a TeX csoport honlapját. A kdvi 0.9 támogatja PostScript grafikus objektumok és hiperlinkek használatát is. A pontos részletek és a technikai leírás megtalálható egy önálló dokumentumban. A programmal kapcsolatos legfrissebb hírek a kdvi honlapon találhatók.

A kdvi 0.9 modul Markku Hihnala kdvi 0.4.3 programjának továbbfejlesztése, mely viszont az xdvik 18f programból vett át részeket. Ez utóbbi több szerző közös műve.

Az egyszerű kezelhetőség kedvéért létrehoztunk egy kdvi nevű előtétprogramot, mely a kviewshellt hívja meg a kdvi beilleszkedő modullal. Ezért a nézegetőprogram elindítható a

     kdvi elérési út/dok.dvi

paranccsal vagy akár fájlnév nélkül is, ekkor a kviewshell egy párbeszédablakban lehetővé teszi a fájl kiválasztását vagy az utoljára megnyitott fájlok menüjét is lehet használni. Ez a menü úgy is megjeleníthető, ha a Fájl gombra kattint a jobb egérgombbal.

A Qt és a KDE standard paramétereit is lehet használni:

     kdvi -style windows -display :0 -geometry 400x400+0+0 -caption "DVI"

Hogy könnyen lehessen a TeX programmal párhuzamosan használni, a megnyitott DVI fájlt automatikusan újratölti a program, ha a fájl megváltozik.

Vissza | Tartalom | Tovább
A KDVI kézikönyve |  | A beállítások párbeszédablaka