KDat kézikönyv
Vissza | Fejezet 2. A KDat használata | Tovább

# 2.7. Mentési profil létrehozása

Két módon lehet mentési profilt létrehozni:

1. Válassza a "Mentési profil létrehozása" menüpontot a "Fájl" menüből.

2. Kattintson az egér jobb gombjával a "Mentési profilok" fastruktúra gyökerére és válassza a "Mentési profil létrehozása" menüpontot.

Ezután létrejön egy mentési profil az éppen kijelölt fájlokkal és az alapértelmezett mentési opciókkal. A következő beállítások lehetségesek még egy mentési profilnál:

Archívumnév

  Az archív fájl leírására szolgál, bármikor megváltoztatható.

Munkakönyvtár

  Az aktuális munkakönyvtár (amelyikben a mentés történik). A mentésre kijelölt fájlok listája automatikusan a munkakönyvtárnak megfelelően jelenik meg.

Csak egy fájlrendszert

  A "Fájlok mentése" alatt felsorolt könyvtárakban található fájlok közül csak azok fognak belekerülni a mentésbe, amelyek olyan könyvtárban vannak, amely az alapkönyvtárral megegyező fájlrendszeren található. A "Fájlok mentése" alatt természetesen fel lehet sorolni különböző fájlrendszerekhez tartozó könyvtárakat, ezeket a tar egymástól függetlenül fogja lementeni.

GNU különbségi mentés

  Különbségi mentés készítése. A program egy pillanatképfájl alapján határozza meg, hogy a legutolsó különbségi mentés óta mely fájlok változtak meg. Csak a módosított fájlok kerülnek bele a mentésbe.

Pillanatképfájl

  Annak a fájlnak a neve, amelyben a program nyilvántartja, hogy mely fájlok változtak meg a legutolsó különbségi mentés óta.

A pillanatképfájl törlése mentés előtt.

  A pillanatképfájl törlése a tar meghívása előtt. Ennek hatására az összes fájl belekerül a mentésbe és új pillanatképfájl készül a mostani állapotról.

A mentésre kijelölt fájlok listájának módosításához nyomja meg a "Fájlok >>" gombot. Ekkor az éppen megjelölt fájlokból fog állni a mentendő fájlok listája. A "<< Fájlok" gomb lenyomására a listában felsorolt valamennyi fájl meg lesz jelölve a fastruktúrában.

Az "Alkalmazás" gomb megnyomásakor menti el a program a módosított beállításokat a mentési profilba.

Vissza | Tartalom | Tovább
Szalagkatalógus újragenerálása | Fel | Egyéb beállítások