A KDE menüszerkesztő kézikönyve
Vissza |  | Tovább

# Magyarázó szótár

Terminálemulátor

  A terminálemulátor egyszerűen egy ablakos héjprogram, más környezetekben a "parancssoros ablak" nevet is használják. Ha hatékonyan akarja használni a parancssort, meg kell ismerkednie az operációs rendszer néhány fontosabb rendszerparancsával.

Kisalkalmazás

  Olyan kisméretű program, mely kevés memóriát és képernyőterületet foglal el, ugyanakkor hasznos információkat nyújt vagy egyszerű parancsvégrehajtást tesz lehetővé. Például az Óra kisalkalmazás megjeleníti az aktuális dátumot és időt (sőt az aktuális hónap naptárát is, ha rákattint), a Rendszerfelügyelő kisalkalmazás folyamatosan mutatja a rendszer erőforrásainak kihasználtságát.

Régi alkalmazás

  Olyan X-Windows alkalmazás, mely nincs felkészítve a KDE tulajdonságaira. Az ilyen alkalmazások tökéletesen futnak KDE alatt, de nem kapnak automatikusan értesítést a KDE munkafolyamat bezárásáról, ezért ne felejtse el menteni a nyitott dokumentumokat, mielőtt kijelentkezne a KDE-ből.

  Sok ilyen alkalmazás nem tudja beilleszteni a KDE alkalmazások által a vágólapra helyezett adatokat. A Netscape 4.x böngésző az egyik legismertebb ilyen alkalmazás. [1].

Konzolalkalmazás

  Olyan alkalmazások, melyek a hagyományos karakteres környezetben futtathatók. Az ilyen alkalmazások tökéletesen futnak a KDE-ben, de egy terminálemulátorra van szükségük, például a Konsole-ra. Ezek az alkalmazások sem kapnak automatikusan figyelmeztetést a KDE munkafolyamat lezárásáról, ezért ne felejtse el menteni az ilyen alkalmazásokban megnyitott dokumentumokat a KDE-ből való kilépés előtt.

  A konzolalkalmazások támogatják a KDE alkalmazásokkal történő, a vágólapon keresztüli adatcserét. Jelöljön ki az egérrel a konzolablakban egy szövegrészt, váltson át egy KDE alkalmazásra, majd nyomja meg a Ctrl-V kombinációt a szöveg beillesztéséhez. Ha egy KDE alkalmazásból kell egy konzolalkalmazásba másolni, először jelölje ki a szöveget az egérrel, nyomja meg a Ctrl-C kombinációt, váltson át a konzolalkalmazásra és nyomja meg az egér középső gombját.[2].

### Megjegyzések

[1] | Néhány GNOME alkalmazás részben támogatja a KDE-vel való együttműködést.
[2] | Ha csak két gomb van az egerén, nyomja meg egyszerre a bal és a jobb gombot. Ezt hívják a "középső gomb emulációjának", de csak akkor működik, ha az operációs rendszer támogatja.

Vissza | Tartalom | Tovább
A program menüpontjainak áttekintése | Fel | Köszönetnyilvánítás és licenc