A KBlackBox játék kézikönyve
Vissza | Fejezet 3. A játék leírása | Tovább

# 3.2. A játék kezelése

A kurzor (általában egy sárga négyzet) a játéktéren belül a normál kurzorbillentyűkkel vagy az egérrel mozgatható. A lézereket ki-be kapcsolni és fekete mezőket kijelölni a bal egérgombbal kattintva vagy a Return és Enter billentyűk lenyomásával lehet.

Azokat a mezőket is meg lehet jelölni, ahol biztosan nincs golyó. Ehhez a jobb egérgombbal kell kattintani. Ez a fajta kijelölés segíthet behatárolni a golyót rejtő mezőket. Jelölést törölni (kéket vagy barnát is) a bal egérgombbal kattintva lehet. Barna jelölés nem cserélhet le kék jelölést közvetlenül, hogy ne lehessen kék jelölést (a golyók feltételezett helyét) véletlenül felülírni, ha a jobb gombbal kattintgat.

Amikor úgy érzi, hogy a golyók helyzete megfelelő, kattintson az egér középső gombjával. A program tájékoztatni fogja Önt arról, hogy eltalálta-e a golyók helyzetét, és kiszámolja az elért pontszámot. Az eredmény a lézereknél kiírt betűk és számok összege plusz 5 pont minden hibásan lerakott golyóért. A rosszul elhelyezett golyók színe pirosra változik, és világoskék színnel jelennek meg a golyók a tényleges pozíciójukban.

Vissza | Tartalom | Tovább
A játék leírása | Fel | Játékszabályok