A KPaint kézikönyve
Vissza |  | Tovább

# Fejezet 1. Bevezetés

A KPaint lényegében egy egyszerű rajzolóprogram. A KPaint jelenleg még béta állapotú szoftver. A szoftver ingyenesen használható, ezért semmilyen garanciát sem tartalmaz. A licencegyezmény részletei megtalálhatók a LICENSE nevű fájlban. A KPaint a KDE grafikus környezet része. További információkért látogasson el a www.kde.org címre.

A KPaint a Qt programkönyvtár min. 1.33-as változatát igényli. Ez és a KDE programkönyvtárak is letölthetők az ftp.kde.org FTP-kiszolgálóról.

Ha javaslatai vannak a program továbbfejlesztésére vagy hibát talált a programban, küldjön üzenetet a rich@kde.org e-mail címre, lehetőleg szerepeljen a kpaint szó az üzenet tárgysorában. Ha az üzenet tartalma nem közvetlenül a KPaint-tel kapcsolatos, akkor inkább a KDE levelezőlistára küldje el. Hibabejelentés esetén írja le a hiba körülményeit olyan részletesen, amennyire csak lehet (esetleg a verem nyomkövetési tartalmát is mellékelje).

Igyekszem a dokumentum tartalmát minél hamarabb kibővíteni.

# 1.1. Változások a 0.2-es verzióhoz képest

Mi változott meg?

Belső módosításokat hajtottam végre a program szerkezetén, most a KPaint forráskódja sokkal áttekinthetőbb, bár még nem fejeztem be teljesen. A mentés most már korrektül működik (végre!), a fájltípus beállítása nem okoz hibát, azonban még mindig a Qt párbeszédablakait használom, ezért a globálisak nem megfelelően működnek. Most már használható a hálózat is mentéskor és betöltéskor, de még bizonyos visszajelzések hiányoznak stb.

- A betöltés és a mentés most már helyesen működik (JPEG írása még nem lehetséges)

- A fájltípus most már beállítható

- Hozzáadtam egy állapotsort

- Az utolsó ablak bezárásakor fellépő hibát kijavítottam

- Jópofa új ikonok Nico Schirwing-nek (nico.schirwing@bigfoot.com) köszönhetően

- Hálózati fájlhozzáférés

A hosszabb távú terveim a forrásprogramok között található PLANS fájlban olvashatók

Vissza | Tartalom | Tovább
A KPaint kézikönyve |  | Tervezett új funkciók