KFind kézikönyv
Vissza |  | Tovább

# Fejezet 2. Beállítás

A program beállítása általában a "Beállítások" párbeszédablak segítségével történik; további részletek jelen kézikönyv "Beállítások" szakaszában találhatók. Egy technikai jellegű leírás a KFind beállításáról az érdeklődőknek:

A KFind a beállítási paramétereket egy konfigurációs fájlból olvassa (normál esetben ez a `˜/.kde/share/config/kfindrc`).

Ez a fájl információt tartalmaz a keresési eredmények mentéséről, az elérhető archiválóprogramokról és egyéb beállításokról; ezen paraméterek a `KFind` Beállítások párbeszédablakában szerkeszthetők.

Általános információ: A konfigurációs fájl szakaszokból áll. Minden szakasz egy szögletes zárójelekkel határolt fejléccel kezdődik, például `[Saving]`.

A fejlécet követő információ a `KFind` működésének bizonyos területével kapcsolatos.

A beállítások mentése: A konfigurációs fájl tartalmazza a keresési eredményeket tároló fájl nevét és formátumát. Ezek a paraméterek a következőképpen tárolódnak:

     [Saving]
     Format=HTML
     Filename=/root/result.html

A `Format` (formátum) bejegyzés a `HTML` vagy a `Plain Text` (normál szöveg) értéket veheti fel.

Archiválóprogram-beállítások: A `KFind` számára elérhető archiválóprogramok a kfindrc fájl `[Archiver Types]` (archiválótípusok) bejegyzésében adhatók meg, ahogyan a példa mutatja:

     [Archiver Types]
     Archivers=tar;zip;zoo;

Az archiválóprogramok részletes beállításai pedig a saját bejegyzéseiknél találhatók:

     [tar]
     ExecOnCreate=tar cf %a -C %d %n
     ExecOnUpdate=tar uf %a -C %d %n
     Comment=Tar

Az első sor tartalmazza azt a parancsot, amelyet új archívum létrehozásakor kell végrehajtani. A második a létező archívumok módosítására szolgál. A harmadik sor az archiválóprogramhoz kapcsolódó leírást tartalmazza, amely a Beállítások párbeszédablakban jelenik meg. Ezekben a parancsokban változók is használhatók, a változókat egy eléjük írt %-jellel kell jelölni.

A használható parancssori változók:

`%a` - Az archívum teljes neve

`%f` - A normál fájlnév

`%d` - A szülőkönyvtár. Ha a megadott argumentum egy fájl (nem könyvtár), akkor azon könyvtár nevét adja meg, amelyben a fájl van.

`%n` - A fájl neve. Ha a megadott argumentum egy könyvtár, akkor ez annak a könyvtárnak a nevét jelenti.

Vissza | Tartalom | Tovább
Bevezetés |  | Alapok