Kpackage kézikönyv
Vissza | Fejezet 3. A főablak elemei | Tovább

# 3.4. Csomagok telepítése

Csomagokat többféle módon lehet telepíteni:

- ha a fájlkezelőben kijelölte a csomagfájlt, ráhúzhatja azt a program egyik futó példányára

- kattintson a csomagfájl nevére a fájlkezelőben és indítson el egy új Kpackage példányt

- a Kpackage Megnyitás menüpontjából is meg lehet nyitni egy csomagot

- egy nem telepített csomagnak a csomagok fastruktúrájában történő kijelölésével

Egyszeres kiválasztás módban a Megvizsgálás gomb lenyomására a program megnyitja a csomagot, (elhozza a távoli könyvtárból, ha szükséges) és megjeleníti a bal oldalon a telepítési opciókat, a jobb oldalon pedig a csomag jellemzőit.

Többszörös kiválasztás módban a Telepítés gomb megnyomására egy párbeszédablak jelenik meg, és a telepítés választása esetén lehozza az esetleges távoli csomagokat és az összes kijelölt csomagot telepíti.

Az RPM csomagok telepítése kissé eltér a többi csomagfajtától, mert az RPM csomagokat a program közvetlenül telepíti, míg Debian, Slackware, BSD és KISS csomagoknál egy külső programot hív meg. Debian csomagoknál a DPKG segédprogram indul el egy KVT ablakban (interaktív módban).

Vissza | Tartalom | Tovább
Még nem telepített csomagok megjelenítése a fastruktúrában | Fel | Csomagok eltávolítása