A KSnapshot kézikönyve
Vissza | Fejezet 3. A KSnapshot használata | Tovább

# 3.2. Felvétel készítése

A KSnapshot automatikusan képet készít az egész munkaasztalról indításkor (de mielőtt megjelenne a képernyőn). Így lehet a munkaasztalról a leggyorsabban képet készíteni.

A KSnapshot által készített felvétel megjelenik az előnézeti ablakban, mely az alkalmazás ablakának felső részében található. Alább látható egy minta a KSnapshot előnézeti ablakára. Az Ön előnézeti képe természetesen más lesz, attól függően, hogy mi látható az Ön munkaasztalán.

Az előképen látható felvétel azonnal elmenthető, ha rákattint a Mentés gombra. A képfájl nevének beállításához töltse ki a Fájlnév szöveges mezőt. Egy kép mentése után a fájlnévhez fűzött szám automatikusan megnő eggyel, hogy véletlenül ne írhassa felül az előző felvételt.

Ha csak egyetlen ablakról akar felvételt készíteni, jelölje be a Csak a kurzort tartalmazó ablakot fényképezze opciót majd kattintson a bal egérgombbal a kívánt ablakra. A KSnapshot megjeleníti az előnézeti ablakban az elkészült képet, mely alapján eldöntheti, hogy megfelelően sikerült-e a kép (a mentéshez a Mentés gombra kell kattintani) vagy inkább új felvételt készít a Felvétel gombbal. Ez a KSnapshot alapértelmezés szerinti működése.

Ha az egész munkaasztalról kell felvételt készíteni, törölje a kijelölést a Csak a kurzort tartalmazó ablakot fényképezze opció mellől. A KSnapshot ezután már az egész asztalról készíti a felvételt, ha megnyomja a Felvétel gombot.

Vissza | Tartalom | Tovább
A KSnapshot használata | Fel | További beállítási lehetőségek