A KSokoban kézikönyve
Vissza | Fejezet 2. A játék szabályai | Tovább

# 2.2. Másoktól származó szintek betöltése

A KSokoban képes mások által készített pályákat betölteni szöveges fájlokból. A betöltéshez használja a Játék->Szintgyűjtemény betöltése... menüpontot, vagy adja meg a szintgyűjtemény fájljának URL-jét parancssori paraméterként a KSokoban indításakor.

Szintgyűjteményeket leíró fájlok készítése az alábbi táblázatban szereplő karakterek felhasználásával lehetséges. Ha a fájl több mint egy szintet tartalmaz, akkor az egyes szinteket üres sorokkal kell elválasztani. A szintek közötti rész akár szöveget is tartalmazhat.

Karakter | Jelentés
--- | ---
# | fal
(szóköz) | üres mező
. | zöld kör (célmező)
$ | láda egy üres mezőn
* | láda egy célmezőn
@ | kiindulási helyzet (üres mezőn)
+ | kiindulási helyzet (célmezőn)

Például az alábbi szöveg a Microban szintgyűjtemény első szintjét írja le:

     ####
     # .#
     #  ###
     #*@  #
     #  $ #
     #  ###
     ####

Vissza | Tartalom | Tovább
A játék szabályai | Fel | A szerzők névsora és a licencegyezmény