KSysV kézikönyv
Vissza |  | Tovább

# Fejezet 2. A program képernyőjének felépítése

Itt megtanulhatja a ksysv alapvető használatát, ami nem lesz nehéz, mert a program felhasználóbarát módon lett kialakítva.

# 2.1. Az egér

A ksysv könnyen kezelhető egér vagy más mutatóeszköz segítségével: csak át kell húzni egy bejegyzést "A rendelkezésre álló szolgáltatások" listából az egyik futásszint indítási vagy leállítási oszlopába.

Két futásszint között húzással lehet áthelyezni egy bejegyzést, ill. a futásszinten belüli sorrendet is így lehet módosítani. Mozgatáskor az eredeti futásszintről vagy pozícióból eltűnik a bejegyzés. Ez nem igaz akkor, ha a húzás "A rendelkezésre álló szolgáltatások" oszlopból történik.

Megjegyzés: új helyre húzáskor a bejegyzés áthelyeződik, másolni csak a csak a "Szerkesztés" menü vagy a felbukkanó menü "Másolás" menüpontjával lehet, a kiválasztott futásszint oszlopában pedig a "Beillesztés" menüpontot kell használni.

A sorbarendezési szám néha nem számítható ki egy áthelyezett bejegyzésnél. Ilyenkor a közrefogó elemek számát kézel kell módosítani, majd a beillesztést még egyszer meg kell próbálni.

Megjegyzés: A sorbarendezési számoknak a 00-99 tartományba kell esniük.

Egy bejegyzés törléséhez rá kell húzni azt a "Szemétkosárt" szimbolizáló ikonra.

Megjegyzés: jelenleg nincs lehetőség arra, hogy a szemétkosárba húzott elemeket vissza lehessen nyerni!

Vissza | Tartalom | Tovább
Bevezetés |  | A billentyűzet