A KSokoban kézikönyve
Vissza |  | Tovább

# Fejezet 2. A játék szabályai

A játék célja az, hogy a játékos az összes piros gyémántot a zöld körökkel jelölt mezőkre juttassa (mindegy, hogy melyik gyémánt melyik körre kerül).

A ládák mozgatásához a kurzorbillentyűket és az egeret lehet használni. Ha elkezdi tolni valamelyik gyémántot valamelyik kurzorbillentyűvel vagy az egér középső gombjával, és annak túlsó oldalán szabad mező található, akkor a gyémánt odébb fog csúszni. A gyémántokat nem lehet húzni, ezért ha egy gyémánt a sarokba került, akkor onnan már nem lehet elmozdítani. A gyámántokon átlépni sem lehet, ezért akár csapdába is kerülhet, ha a gyémántok eltorlaszolják az összes utat. Ne felejtse el azt sem, hogy egyszerre csak egy gyémántot lehet tolni.

Ha észreveszi, hogy a gyémántok olyan helyzetbe kerültek, ahonnan már nem lehet megoldani a szintet, használja a Visszavonás funkciót, hogy visszajusson egy olyan állapotba, amely még megoldhatónak tűnik. Azt is megteheti, hogy a szintet a kiindulási állapotból újrakezdi.

# 2.1. Irányítás

Billentyűkombináció | Parancs
--- | ---
kurzorbillentyűk | Lépés egy mezővel a megadott irányba.
Ctrl + kurzorbillentyűk | Több lépés a megadott irányba az első akadályig.
Shift + kurzorbillentyűk | Több lépés a megadott irányba, a mozgatható gyémántok eltolásával, ameddig csak lehet.
bal egérgomb | Mozgás az egérmutatóval jelzett helyre, ha ez gyémántok mozgatása nélkül megtehető.
középső egérgomb | Mozgás fel/le/balra/jobbra egyenes vonalban, a mozgatható gyémántok eltolásával.
jobb egérgomb vagy az U betű | Az utolsó lépés visszavonása.
R | Az utolsó visszavont lépés újra végrehajtása.
N | A következő szintre lépés az aktuális szintgyűjteményben.
P | Az előző szintre lépés az aktuális szintgyűjteményben.
Escape | Az aktuális szint újrakezdése.
Q | Kilépés a programból.

Vissza | Tartalom | Tovább
Bevezetés |  | Másoktól származó szintek betöltése