A KTimemon kézikönyve
Vissza |  | Tovább

# Fejezet 1. Bevezetés

A KTimemon egy olyan segédprogram, mellyel nyomon követhető a számítógép erőforrásainak kihasználtsága. Többféle adat megjeleníthető grafikus formában, például a CPU, a memória, a lapozási partíciók kihasználtsága, a lemezhasználat és a feladatváltások száma. A KDE konvencióinak megfelelően a beállítások is grafikus felületen végezhetők el. A program támogatja a dokkolást is, tehát a panelbe ágyazva is tud működni.

Megjegyzés: jelenleg a KTimemon nem minden KDE platformon működőképes. A támogatott rendszerek: azok a Linux alapú rendszerek, amelyek támogatják a `/proc` fájlrendszert, azok a Solaris alapú rendszerek, melyek tartalmazzák a kstat könyvtármodult, azok a Digital Unix (korábban: DEC/OSF1) alapú rendszerek, amelyekben használható a table(2) rendszerhívás. Nagyon hálás lennék annak, aki segíteni portolni a programot további platformokra.

A KTimemon elindítható egy parancsértelmezőből vagy a KDE indítómenüből (a Segédprogramok almenüben található). Parancsértelmezőből történő indítás esetén használhatók a szokásos X Windows paraméterek, például a `-geometry`. A KTimemon kezeli a munkafolyamatokat, azaz nyilvántartja az aktuális állapotot (pl. a színeket) és automatikus visszaállítja azt a következő munkafolyamat indulásakor.

Vissza | Tartalom | Tovább
A KTimemon kézikönyve |  | Telepítés