A KDE vezérlőközpont
Vissza | Fejezet 5. A modulok | Tovább

# 5.3. A háttér

A Háttér modulban a munkaasztalon megjelenítéséhez használt színeket és háttérképet (a tapétát) lehet beállítani.

A modul öt részre bontható:

1. Az asztalok kiválasztási módja és elnevezése.

2. A háttér előképe.

3. A háttérszín kiválasztása.

4. A tapéta kiválasztása.

5. A háttér és a tapéta összeolvadásának módja.

Név

A bal felső részen az "Asztal" címke alatt látható a beállított asztalok listája, az elnevezéssükkel együtt.

Egy asztal hátterének beállításához kattintson rá annak nevére.

Ha azt akarja, hogy minden asztal háttere egyforma legyen, jelölje be a "Közös háttér" nevű opciót.

Előnézeti kép

Ez az előkép ablaka. Itt lehet megtekinteni, hogy a módosítások elfogadása után milyen lesz az asztal kinézete.

Háttérszín

A háttér kiszínezése történhet: egy színnel, egy színnel minta hozzáadásával, egy tetszés szerinti programmal vagy színátmenettel.

Először válassza ki valamelyik lehetőséget a "Mód"" listában felkínáltak közül. A lehetőségek:

Egyszínű

  A megadott színnel (a szín megadásához nyomja meg az "1. szín" feliratú gombot) lesz kifestve az asztal teljes háttere.

Minta

  Ez a mód két színt használ (a gombok lenyomásával lehet a színeket megadni).

  Ki kell választani a kívánt mintát a "Beállítás" gomb lenyomásával (egy párbeszédablak jelenik meg, melyben ki lehet választani a mintát). Kattintson az Önnek tetsző mintára, majd nyomja meg az "OK" gombot, miután a KDE elkészíti a mintát a megadott színek felhasználásával. A minták használatáról további részleteket tudhat meg itt: Minták hozzáadása, módosítása és törlése.

Háttérprogram

  Ha ezt az opciót választja, a KDE a megadott program grafikus kimenetét helyezi a háttérbe. A program tetszés szerint választható. Ennek az opciónak a használatáról további részleteket tudhat meg itt: Külső program használata.

Vízszintes színátmenet

  Ennél a módnál két színt kell választani (a gombok segítségével). A KDE az "1. szín" használatával indul el a képernyő bal oldalától, és a szín fokozatos módosításával színátmenetet hoz létre a jobb oldalig, ahol a "2. szín" használatával fejezi be a kirajzolást.

Függőleges színátmenet

  Ennél a módnál két színt kell választani (a gombok segítségével). A KDE az "1. szín" használatával indul el a képernyő tetejétől, és a szín fokozatos módosításával színátmenetet hoz létre a képernyő aljáig, ahol a "2. szín" használatával fejezi be a kirajzolást.

Piramis-színátmenet

  Ennél a módnál két szín kell választani (a gombok segítségével). A KDE az "1. szín" használatával indul el a képernyő sarkaiból, és a szín fokozatos módosításával színátmenetet hoz létre a képernyő közepéig, ahol a "2. szín" használatával fejezi be a kirajzolást.

Pipa-színátmenet

  Ennél a módnál két szín kell választani (a gombok segítségével). A KDE az "1. szín" használatával indul el a képernyő sarkaiból, és a szín fokozatos módosításával színátmenetet hoz létre a képernyő közepéig, ahol a "2. szín" használatával fejezi be a kirajzolást. Nem azonos a piramis-színátmenettel.

Elliptikus színátmenet

  Ennél a módnál két színt kell választani (a gombok segítségével). A KDE a "2. szín" használatával indul el a képernyő közepéről, és a szín fokozatos módosításával színátmenetet hoz létre a képernyő széléig, ahol az "1. szín" használatával fejezi be a kirajzolást, elliptikus mintát létrehozva.

Tapéta

A tapéta nem más, mint egy, a képernyő hátterét kitöltő kép. A tapéta megváltoztatásához válasszon ki egyet a legördülő, "Tapéta" feliratú listában megjelenők közül, vagy kattintson a "Tallózás" feliratú gombra a kép kényelmes kiválasztásához.

| Ha a "Mód" feliratú listában a "Nincs tapéta" opció van kijelölve, akkor nem lehet tapétát választani. Ha bármilyen más módot választ a listában felsoroltak közül, akkor a tapétaválasztás engedélyezve lesz.

Ha már kiválasztotta a kívánt tapétát, jelöljön ki egy módot a "Mód" feliratú listából. A választási lehetőségek a következők:

nincs tapéta

  Nem lesz háttérkép. A háttér a háttérszínnel lesz kifestve.

középre igazítva

  A kép a képernyő közepére kerül a méret megváltoztatása nélkül. A háttérszínekkel lesz kifestve a háttér ott, ahol a kép nem fedi a hátteret.

mozaikszerűen

  A rendszer a kép ismételt kirajzolásával kitölti az asztal teljes hátterét. Az első kép a képernyő bal felső sarkába kerül, innen kiindulva történik a feltöltés a jobb alsó sarokig.

középre igazítva, mozaikszerűen

  A rendszer a kép ismételt kirajzolásával kitölti az asztal teljes hátterét. Az első kép a képernyő közepére kerül, innen kiindulva történik a feltöltés spirál alakban a képernyő széléig.

középre igazítva, arányosan nyújtva

  A kép a képernyő közepén jelenik meg. A rendszer az eredeti arányt megtartva felnagyítja a képet, hogy az a lehető legjobban befedje a munkaasztalt. Az aránytartás miatt a kép nem fog eltorzulni.

nyújtva

  A kép kitölti az asztal egész hátterét. Az oldalak aránya megváltozhat, a kép eltorzulhat.

| A tapéta megjelenítéséhez a képet be kell tölteni a memóriába. Ha kevés a gépben a memória, akkor célszerű egy kis képet mozaikszerűen megjeleníteni vagy nem használni tapétát. Ha egy kis képet középre igazítva vagy nyújtva kell megjeleníteni, akkor az egy egész képernyőnek megfelelő memóriát foglal el!

Választhatja a "Képsorozat" opciót, melynek hatására egy háttérképsorozat fog megjelenni. A képek sorrendje lehet véletlenszerű vagy előre meghatározott.

Az opció kiválasztásához jelölje meg a "Képsorozat" feliratú választógombot. Ezután kattintson a "Beállítás" feliratú gombra. Ha a részletekre kíváncsi, olvassa el a Háttérsorozatok című részt.

A háttér és a tapéta összeolvadása

Az ablak alsó részén található opciók segítségével lehet beállítani, hogy a tapéta és a háttér között egy folyamatos átmenet jöjjön létre.

Három elem található ezen a részen:

1. Egy legördülő lista, melyből ki lehet választani az összeolvadás módját. A legtöbb mód hasonlít a háttérszínek színátmenetképzési lehetőségeihez. Ha kijelölt egy módot a listából, az előkép ablakában megtekintheti, hogyan fog kinézni a háttér.

2. A "Kiegyenlítés" csúszkával állítható a színkeverés. A kapott eredmény az előkép ablakában megtekinthető.

3. Az Invertálás opció. Ez megfordítja az effektust. A kapott eredmény megtekinthető az előkép ablakában.

Az "Alkalmazás" gombra kattintva megváltozik a háttér a beállításnak megfelelően, a változások elmentődnek, de a beállítómodul ablaka nem záródik be.

Az "OK" gombra kattintva megváltozik a háttér a beállításnak megfelelően, a változások elmentődnek, és a beállítómodul ablaka is bezáródik.

## 5.3.1. Minták hozzáadása, módosítása és törlése

A minták olyan képfájlok, melyeket a KDE sablonként használ a háttér kirajzolásához. A KDE a minta színeit nem használja fel, csak a formáját, körvonalát. A KDE 2.0-höz több mintafájl tartozik, de saját mintákat is lehet használni.

Minta használatához először válassza ki a "minta" sort a "Mód" listából a "Háttér" szekcióban.

Azután kattintson a "Beállítás" gombra.

Ekkor megnyílik egy újabb párbeszédablak. Ez tartalmazza a jelenleg telepített minták teljes listáját és három gombot: a "Hozzáadás", a "Törlés" és a "Módosítás" gombot.

Néhány minta neve előtt egy kis földgömb látható. Ez mutatja, hogy a minta nyilvános hozzáférésű (vagy globális) minta, bárki használhatja. A többi minta a felhasználó saját mintája, más nem fér hozzá, csak a tulajdonosa.

Minta kijelölése a listából

Ha a használni kívánt minta már szerepel a listában, egyszerűen kattintson rá, majd nyomja meg az "OK" gombot.

Minta hozzáadása a listához

Ha a "Hozzáadás" gombra kattint, egy újabb párbeszédablak jelenik meg, három szöveges mezővel:

- Egy "Név" feliratú mező. Ebben lehet egy leíró szöveget megadni az újonnan létrehozott mintához.

- Egy "Megjegyzés" feliratú mező. Tetszés szerinti formátumú megjegyzéseket tartalmazhat, mint pl. a minta készítőjének nevét, a készítés dátumát stb.

- Egy "Kép" feliratú mező, mellette egy "Tallózás" feliratú gomb. A fájlnév bevihető közvetlenül, vagy a "Browse" gomb lenyomása után megjelenő fájlválasztó ablakban ki kell jelölni azt a képfájlt, melyet mintaként szeretne használni. A mintafájlok általában JPEG formátumúak.

  Miután kiválasztotta a fájlt, nyomja meg az "OK" gombot, hogy létrejöjjön az új minta a megadott adatoknak megfelelően, vagy kattintson a "Mégsem" gombra, ha nem kívánja létrehozni az új mintát.

Az új mintának meg kell jelennie a listában.

Minta törlése a listából

Ha törölni akar egy mintát a listából, kattintson egyszer a minta nevére, majd kattintson a "Törlés" gombra. A KDE meg fogja kérdezni, hogy valóban törölni akarja-e a mintát. Kattintson az "Igen" gombra. Ha a "Nem" gombra kattint, nem történik törlés.

| Minta törlésekor a mintát tartalmazó képfájl nem törlődik a lemezről.

| Ha nem Ön hozott létre egy mintát, akkor nem is törölheti azt a rendszerből. Globális mintát csak a rendszergazda törölhet.

Minta módosítása

Minta módosításához először kattintson a minta nevére majd a "Módosítás" gombra. Ezután módosíthatja a minta valamennyi jellemzőjét. Kattintson az "OK" gombra a módosítások mentéséhez vagy a "Mégsem" gombra azok eldobásához.

## 5.3.2. A háttér kirajzolása külső program segítségével

Ha a KDE asztal hátterét egy programmal akarja megjeleníteni, egyszerűen válassza a "Háttérrajzoló program" opciót. A részletes beállításokhoz kattintson a "Beállítás" gombra.

Ekkor megjelenik egy párbeszédablak, melyben be lehet állítani a kívánt programokat, meg lehet adni azok jellemzőit, elő lehet írni a frissítési időközt stb.

A háttér módosításához felhasználható programok leírása túlnyúlik ennek a dokumentumnak a keretein.

## 5.3.3. Véletlenszerű és sorozatos hátterek

A KDE képes a tapéta megadott időközönkénti váltogatására. Meg kell adni a lehetséges tapéták listáját, majd választani kell a véletlenszerű és az előre megadott sorrend között.

Ha azt akarja, hogy a KDE folyamatosan váltogassa a tapétát, először ki kell választani a tapéta megjelenítési módját a "Mód" feliratú listából. Ezután jelölje meg a "Többszörös" opciót, melynek hatására a "Beállítás" gomb használható lesz. Kattintson rá egyszer.

megjelenik egy párbeszédablak.

Először állítsa be a tapétaváltogatás időközét az "Időköz" számbeállító elemben. Néhány szokásos értéket lehet választani de egyéni értéket is be lehet írni. A választható tartomány 5 perctől 240 percig terjedhet.

Ezután az üzemmódok listájából ki kell választani, hogy véletlenszerű vagy kötött sorrendet szeretne a tapéták megjelenítésénél.

Most kell összeállítani a megjeleníthető tapéták listáját a "Hozzáadás" és a "Törlés" gombok használatával.

Kattintson az "OK" gombra a módosítások elfogadásához, vagy a "Mégsem" gombra az eredeti állapot megtartásához.

## 5.3.4. A szekció szerzője

Mike McBride `<mmcbride@ematic.com>`, Mark Donohoe, Martin Jones `<mjones@kde.org>` és Duncan H.

Vissza | Tartalom | Tovább
Események | Fel | Akkumulátorszint-mutató