KDat kézikönyv
Vissza | Fejezet 2. A KDat használata | Tovább

# 2.5. Visszatöltés szalagról

A visszatöltés elkezdése előtt ki kell jelölni a visszatöltendő fájlokat. Ezt két módon lehet megtenni:

1. Ki kell jelölni egy fájlt vagy egy könyvtárat a szalagos egység fastruktúrájában. Csak a kijelölt fájl vagy könyvtár lesz visszatöltve.

2. Meg kell jelölni x jellel a kívánt fájlokat valamelyik archív fájl fastruktúrájában. Csak a megjelölt fájlok és könyvtárak lesznek visszatöltve.

Háromféle módon lehet a visszatöltést elindítani:

1. Válassza a "Visszatöltés..." menüpontot a "Fájl" menüben.

2. Kattintson a visszatöltés ikonjára az eszközsoron.

3. Kattintson az egér jobb gombjával egy fájlra vagy egy könyvtárra valamelyik archív állományban és válassza a "Visszatöltés..." menüpontot.

A visszatöltés elindulása előtt megjelenik egy "Visszatöltési opciók" feliratú dialógusablak. Ebben az ablakban lehet áttekinteni a kijelölt fájlokat és meg lehet változtatni a visszatöltés munkakönyvtárát.

A visszatöltési opciók végleges elfogadása után megjelenik egy "Visszatöltés" feliratú dialógusablak. Ebben az ablakban látható a visszatöltés előrehaladása és a hátralevő idő.

Vissza | Tartalom | Tovább
A szalagra rákerült mentés ellenőrzése | Fel | Szalagkatalógus újragenerálása