A KAbalone kézikönyve
Vissza |  | Tovább

# Fejezet 3. A játékszabályok

A játékban a piros lép először.

Kétfajta lépés lehetséges:

Normál lépés

  Egy sorban levő egy, két vagy három bábut lehet a 6 lehetséges irány bármelyikébe eggyel eltolni (tehát oldalirányba is lehet lépni).

  Nyomja le a bal egérgombot az egyik mozgatandó bábun. Ekkor a program kijelöli a megadott bábut, majd húzza az egeret a kívánt irányba. Ha a lépés érvényes, akkor az egérmutató átváltozik a megadott irányba mutató nyíllá és a lépésben résztvevő összes bábut kijelöli. Ha ezt a lépést akarta megtenni, akkor egyszerűen engedje el az egérgombot.

  Az oldalirányú lépéseket másképp kell végrehajtani: két bábu esetén közéjük kattintva kell elhúzni őket, három bábu esetén a középső egérgombbal kell kattintani a középső bábura - ha lehetséges vízszintes irányú lépés, akkor a program kijelöli mindegyik bábut. Ha nem lehetséges, akkor csak a középsőt, amellyel azután a szokott módon lehet lépni.

Tolás

  Egy sor előtt álló legfeljebb 2 ellenséges bábut el lehet tolni, ha a lépésben résztvevő saját bábuk száma nagyobb, mint az ellenfél bábuinak száma. Tehát három saját bábuval el lehet tolni az ellenfél egy vagy két bábuját, két sajáttal pedig egyet.

  Ilyen lépéssel az ellenfél egy bábuját is le lehet tolni a tábláról. A győzelemhez legalább hat ellenséges bábut ki kell tolni a tábláról.

Ha még mindig nem világosak a szabályok, nézzen végig egy olyan játékot, ahol a gép irányítja mind a két oldalt. A program elindítása után válassza a Beállítások->A számítógép irányítja->mindkettő menüpontot és kezdjen egy új játékot.

Vissza | Tartalom | Tovább
Telepítés |  | A felhasználói felület