A KAbalone kézikönyve
Vissza | Fejezet 4. A felhasználói felület | Tovább

# 4.2. A Szerkesztés menü

Szerkesztés->Módosítás (Ctrl-Ins)

  Itt lehet Módosítás üzemmódba váltani. Ebben az üzemmódban szabadon módosítható az állás piros és sárga bábuk hozzáadásával és törlésével. Az állapotsorban látszik a piros és sárga bábuk száma, a lépés sorszáma, a következő lépést tevő színe, és hogy az állás érvényes-e: ha felkiáltójel látszik, akkor nem, ha pipa, akkor igen. Ha az állás érvénytelen és visszavált normál módra, akkor nem folytatható a játék! Csak érvényes állásból lehet folytatni a játékot. Megjegyzés: hálózati üzemmódban normál módba váltáskor a teljes állást megkapja a kapcsolatban álló összes gép. A Visszavonás és `Előre` menüpontok (a Játék menüben) Módosítás üzemmódban csak a lépés sorszámát növelik és csökkentik, nem a lépésekre magukra vonatkoznak.

  Ha a bal egérgombbal rákattint egy üres vagy egy sárga mezőre, akkor "Piros bábu hozzáadása" módba vált, ha a középső gombbal kattint egy üres vagy piros mezőre, akkor "Sárga bábu hozzáadása" módba vált. Végül ha a bal gombbal kattint egy piros, vagy a középső gombbal egy sárga bábura, akkor "Bábutörlés" módba kapcsolhat. A gomb lenyomva tartásával és az egérmutató mozgatásával az összes érintett mezőre hathat. Az egérgomb elengedésével fejezheti be a módosítást.

Szerkesztés->Másolás (Ctrl-C)

  Az aktuális állás ábráját a vágólapra másolja ASCII szövegként. Ezután bármelyik szövegszerkesztőben beilleszthető például a középső egérgomb lenyomásával.

Szerkesztés->Beillesztés (Ctrl-V)

  Megpróbálja ASCII szövegként értelmezni a vágólap tartalmát, majd annak megfelelően beállítani a bábukat. Érvényes szöveget generálni például a Másolás menüponttal lehet.

  Ezzel a módszerrel könnyen át lehet vinni egy állást az egyik programból a másikba, csak a Másolás és a Beillesztés menüpontokat használva, de ugyanez elérhető a hálózati mód használatával is (lásd fent). A másik lehetséges felhasználási mód az aktuális állás elmentése egy szöveges fájlba (a Másolás menüpont és egy szövegszerkesztő használatával), hogy az állást később vissza lehessen tölteni a szövegszerkesztőn keresztül a Beillesztés menüpont segítségével.

Szerkesztés->Az állás mentése (Ctrl-S)

  Az aktuális állás elmenthető majd később visszatölthető Az állás visszatöltése menüpont segítségével.

Szerkesztés->Az állás visszatöltése (Ctrl-O)

  Állás visszatöltése a program konfigurációs fájljából.

Vissza | Tartalom | Tovább
A felhasználói felület | Fel | A Beállítások menü