A KSpaceduel kézikönyve
Vissza | Fejezet 3. A játék | Tovább

# 3.2. A játék beállításai

A KSpaceduel rengeteg beállítási lehetőséggel rendelkezik, hogy a játék teljesen az Ön igényeinek megfelelően működjön.

Valamennyi beállítás a "Beállítások" menü alatt található.

A beállítások 5 részre vannak csoportosítva:

- A játékos billentyűi

- A játék beállítása

- Előnyadás

- Grafika

- A gép ügyessége

## 3.2.1. Billentyűparancsok

A KSpaceduel játék mindkét játékos számára tartalmaz egy alapértelmezett billentyűzetkiosztást, melynek részletes leírása megtalálható Az alapértelmezett billentyűparancsok részben.

A billentyűparancsok módosítása az alábbi módon tehető meg:

Válassza ki a Beállítások->A játékos billentyűi... menüpontját.

Ekkor megjelenik egy párbeszédablak.

Látható, hogy mind a kék, mind a piros játékos 5 billentyűt kezelhet, van balra forgás, jobbra forgás, gyorsítás, lövés és akna.

A billentyűparancs módosításához kattintson a megfelelő parancs gombjára, majd nyomja meg a kívánt billentyűt.

A billentyű lenyomása után annak neve megjelenik a gombtól jobbra látható szöveges mezőben.

Miután elvégezte a kívánt módosításokat, kattintson az "OK" gombra az új beállítások mentéséhez.

Ha vissza szeretné állítani az alapértelmezett billentyűparancsokat, kattintson az "Alapértékek" gombra, majd nyomja meg az "OK" gombot a beállítások mentéséhez.

Ha nem akarja megtartani a módosított beállításokat, és vissza akar térni a módosítás előtti állapothoz, kattintson a "Mégsem" gombra, és a módosítások törlődnek.

## 3.2.2. A játék beállításai

A KSpaceduel játék szinte minden paramétere módosítható.

A beállítások módosításához válassza ki a Beállítások->A játék beállításai... menüpontot.

Ekkor megjelenik egy 7 lapot tartalmazó párbeszédablak.

Létezik néhány előre definiált beállításcsoport, melyek az ablak felső részén látható kombinált listából választhatók ki.

Ha az "Egyéni" beállítást választja, akkor valamennyi paraméter értékét meg tudja változtatni.

| Ha nem az "Egyéni" beállítást jelöli ki, akkor semelyik értéket sem tudja megváltoztatni.

| Ha sikerült egy jól használható beállításegyüttest találnia, küldje el levélben a program szerzőjének, aki esetleg beilleszti azt a program következő változatába (a [Game] szekciót kell elküldeni a(z) "`~/.kde/share/config/kspaceduelrc`" fájlból).

Ha elvégezte a kívánt módosításokat, kattintson az "OK" gombra a beállítások mentéséhez.

Ha vissza szeretné állítani az alapértelmezést, kattintson az "Alapértékek" gombra, majd a beállítások mentéséhez nyomja meg az "OK" gombot.

Ha nem akarja megőrizni a módosításokat és vissza szeretne térni az eredeti beállításokhoz, kattintson a "Mégsem" gombra, és a módosítások elvesznek.

Az egyes lapokon található beállítások:

### 3.2.2.1. Általános

A játék tempója

  Itt lehet beállítani a játék sebességét.

### 3.2.2.2. Lövés

Lövéssebesség

  A lövedékek sebessége

Energiaigény

  Egy lövéshez elhasznált energia.

Maximális szám

  A képernyőn egyszerre használható lövedékek maximális száma.

Okozott kár

  Ennyi életerő-pontot veszít az űrhajó találat esetén.

Fennmaradási időtartam

  A kilőtt lövedékek maximális élettartama.

Az újratöltés ideje

  Két lövés között minimum ennyi idő telik el.

### 3.2.2.3. Akna

Üzemanyag

  Az aknák üzemanyagmennyisége.

Energiaigény

  Egy akna lerakásához szükséges energiamennyiség.

Késleltetési idő

  Az akna ennyi ideig marad inaktív a lerakás után.

Okozott kár

  Ennyi életerő-pontot veszít az űrhajó, ha nekiütközik egy aknának.

Maximális szám

  A képernyőn egyszerre használható aknák maximális száma.

Újratöltési idő

  Minimum ennyi idő telik el két akna lerakása között.

### 3.2.2.4. Űrhajó

Gyorsulás

  Az űrhajók gyorsulása

Energiaigény

  Az űrhajó gyorsításához szükséges energia.

Forgási sebesség

  Az űrhajók forgási sebessége.

Energiaigény

  Az űrhajó forgatásához szükséges energia.

Ütközési kár

  A két űrhajó összeütközésekor ennyi életerő-pontot von le mindkettőtől a program.

### 3.2.2.5. Nap

A nap energiája

  A nap kisugárzott energiája. Magasabb érték esetén az űrhajók napelemei gyorsabban töltődnek.

Gravitáció

  A nap tömegvonzásának értéke.

### 3.2.2.6. Indítás

X és Y pozíció

  Az űrhajók ebbe a helyzetbe állnak a játék megkezdése előtt, a nap átellenes oldalán.

X és Y sebesség

  Az űrhajók kezdősebessége új játéknál.

### 3.2.2.7. Energia-utántöltők:

Megjelenési késleltetés

  Az utántöltők megjelenése között maximum ennyi idő telhet el.

Fennmaradási időtartam

  Az utántöltők maximális élettartama.

Energiamennyiség

  Az utántöltőkből szerezhető energia mennyisége.

A pajzs értéke

  A pajzs-utántöltőkből szerezhető energia mennyisége.

## 3.2.3. Előnyadás

Itt lehet beállítani, hogy a piros és a kék játékos hány életerő-ponttal rendelkezzen a játék kezdetekor. A módosításhoz válassza a Beállítások->Előnyadás... menüpontot.

## 3.2.4. Grafika

Frissítési időköz

  Két képernyőfrissítés között ennyi idő telik el (ezredmásodpercben). Az összes többi beállítás független a frissítési időköztől.

Vissza | Tartalom | Tovább
A játék | Fel | A gép ügyessége