A KDE vezérlőközpont
Vissza | Fejezet 5. A modulok | Tovább

# 5.24. Ikonstílus

Ezzel a modullal egyszerre lehet betölteni egy egész ikoncsomagot. A csomagon belül az ikonok stíluscsoportokra vannak bontva, melyek segítségével egyedi kinézetűvé lehet tenni a munkaasztalt.

A KDE két stíluscsoportot tartalmaz beépítve: a KDE színgazdag és a KDE csökkentett színű csoportot.

## 5.24.1. Használat

A munkaasztal ikonjainak megváltoztatásához kattintson a stílus nevére a listában. Az ablak felső részén megjelenik az ikonok előnézeti képe. Ha meg szeretné tartani a kiválasztott stílust, nyomja meg az "Alkalmazás" gombot.

Új stíluscsoport telepítéséhez kattintson a jobb alsó sarokban látható mappaikonra. A megjelenő ablakban válassza ki a fájlrendszerből a stíluscsoport fájlját, majd kattintson az "OK" gombra, hogy visszatérjen a beállítómodulhoz. Kattintson az "Új téma telepítése" gombra, hogy a stíluscsoport neve bekerüljön a listába.

Egy stíluscsoport törléséhez először kattintson rá annak nevére, majd kattintson a "Téma törlése" gombra a téma eltávolításához.

| A KDE beépített stíluscsoportjait nem lehet törölni.

| Stíluscsoport törlésekor annak összetevői a lemezen maradnak, csak a bejegyzés törlődik a listából. A fájlokat ténylegesen törölni csak a parancssorból vagy a Konqueror-ral lehet.

## 5.24.2. A szekció szerzője

Ezt a szekciót Mike McBride `<mmcbride@ematic.com>` készítette.

Vissza | Tartalom | Tovább
Ikonok | Fel | Információ az I/O portokról