KWrite kézikönyv
Vissza |  | Tovább

# Fejezet 4. A KWrite konfigurálása

A menüből a Beállítások->A(z) KWrite beállítása menüpontot választva megjelenik "A KWrite beállításai" párbeszédablak, amely különféle beállítások megváltoztatására használható. A bal oldalon levő függőleges listából választható ki, hogy melyik kategóriába tartozó beállításokat kívánja módosítani a felhasználó. A párbeszédablak alján 3 nyomógomb található: a Segítség nyomógombbal elindítható a segítségrendszer, az OK gombbal érvényesíthetők az aktuális beállítások (a párbeszédablak lezárása mellett), a Mégsem gombbal pedig lezárható a párbeszédablak a beállítás-módosítások elvetése mellett. A kategóriák (Színek, Behúzás, Kijelölés, Szerkesztés és Helyesírás) az alábbiakban kerülnek részletezésre.

# 4.1. Színek

Ebben a kategóriában 5 különböző színbeállítás található, ezek leírása lentebb olvasható. Az egyes színek az 5 széles gomb segítségével módosíthatók. A jelenlegi beállításnak megfelelő színek a gombokon láthatók. Egy gombra kattintva megjelenik egy színbeállító párbeszédablak, amellyel módosítható a megfelelő színbeállítás.

A színbeállító párbeszédablak könnyen használható grafikus módszert biztosít a színek kiválasztásához. Az ablak bal felső részében egy téglalap alakú területen egy színskála látható. Ettől jobbra egy függőleges oszlop található, amely a szín-intenzitás beállítására szolgál. A legsötétebb árnyalat az oszlop alsó részén, a legvilágosabb pedig a felső részén található. A felhasználó az említett két területre való kattintással választhat ki egy színt. A színskálára való kattintás kiválaszt egy bizonyos színkeveréket (a vörös, a zöld és a kék színből összeállított keveréket), a függőleges oszlop megfelelő részére való kattintás pedig kijelöli az intenzitási értéket. A különböző színtulajdonságok numerikus formában láthatók a színskála alatt levő szövegmezőkben. Amikor a felhasználó megváltoztatja a színt, akkor az itt szereplő számok annak megfelelően változnak. A megjelenített numerikus értékek az alapszínek (vörös, zöld és kék) arányát, az árnyalatot és a telítettséget adják meg. A kívánt szín megadható ezen értékek közvetlen módosításával is. Az ablak alsó részének közepén található egy négyzet alakú mező, amely a pillanatnyilag megadott színt jeleníti meg. Ettől jobbra egy "HTML" feliratú szövegmező található, amely megjeleníti az illető szín HTML-kódját. Ezen kódnak főként weblapok esetén van jelentősége.

A színbeállító párbeszédablak a fentieken kívül lehetőséget nyújt egy, a képernyő bármely részén látható szín kiválasztására. A "csepegtetőt" ábrázoló nyomógombra (amely a párbeszédablak jobb oldalán található) kattintva az egérkurzor kereszt formát vesz fel. Az ez után következő (a képernyőnek egy megfelelő színű pontján történő) kattintás hatására a kereszt által kijelölt szín kerül kiválasztásra.

Ezeken felül arra is lehetősége van a felhasználónak, hogy egy személyes palettára ("Egyéni színek") tegyen bizonyos színeket. Erre a Hozzáadás az egyéni színekhez feliratú nyomógomb szolgál, amely a színmegjelenítő négyzet felett található. Ezzel az aktuális szín hozzáadható az egyéni palettához. Az egyéni paletta illetve bármilyen más elérhető paletta a párbeszédablak felső részének jobb oldalán (a paletta felett) található legördülő lista használatával jeleníthető meg. Az egyénileg definiált színek mellett a felhasználó számára hozzáférhető több, előre elkészített paletta.

Háttér

  A felhasználó itt megadhatja, milyen színű legyen a KWrite általános háttere.

Szöveg háttere

  A dokumentum szöveget tartalmazó részeinek háttérszíne adható meg ezzel.

Kijelölt

  Ezzel kiválasztható az a szín, amely a dokumentum kijelölt részeit fogja jelölni.

Találat

  Megadja azt a színt, amellyel a keresési műveletek találatai jelölendők meg.

Kijelölve és találat is

  Beállítja azon szöveg színét, amely egyszerre találat is (ahogyan az fentebb olvasható) és kijelölésnek is része.

Vissza | Tartalom | Tovább
A Segítség menü |  | Behúzás