A KDE vezérlőközpont
Vissza | Fejezet 5. A modulok | Tovább

# 5.36. Keverő

Ebben a modulban a kmix alkalmazás (a KDE hangkeverő) néhány fontosabb beállítását lehet módosítani.

Az opciók első csoportja az alapértelmezett hangerőkre vonatkozik. Mód van arra is, hogy az aktuális hangerőket el tudja menteni alapértelmezett beállításként. Ezenkívül vissza lehet tölteni a rendszer alapértelmezett hangerőszintjeit is (az lesz az új alapállapot).

Ha kiválasztja "A hangerőbeállítás betöltése bejelentkezéskor" opciót, akkor a KDE automatikusan betölti az alapértelmezett hangerőket a rendszer indulásakor.

A beállítások következő csoportja a kmix által kihasznált hardverképességekkel kapcsolatos.

"Az ellenőrzött keverők maximális száma" feliratú csúszkával lehet beállítani, hogy a kmix hány hangkártyát keressen. Ha egy hangkártya van az Ön gépében, akkor állítsa 1-re. Ha nagyobb számot ad meg, akkor a kmix tovább folytatja a keresést az első hangkártya után, aminek hatására a kmix elindulási folyamata tovább tarthat.

"Az ellenőrzött eszközök maximális száma keverőnként" feliratú csúszkával azt lehet beállítani, hogy maximum hány eszközt próbáljon a kmix minden hangkártyán megtalálni. Ha valamelyik hangkártyán több eszköz található annál, mint amit a kmix induláskor kiír, akkor növelje meg ezt a számot.

## 5.36.1. A szekció szerzője

Ezt a szekciót Mike McBride `<mmcbride@ematic.com>` készítette.

Vissza | Tartalom | Tovább
MIDI-beállítások | Fel | Az egér