A KDE vezérlőközpont
Vissza | Fejezet 5. A modulok | Tovább

# 5.26. A használatban levő megszakítások (IRQ-k)

Ezen az oldalon információt találhat a használatban levő megszakításokról és a megszakításokat használó eszközökről.

Az IRQ vonal egy olyan hardverkomponens az (ISA buszos) PC-kben, mely lehetővé teszi az eszközöknek (billentyűzet, modem, hangkártya, stb.), hogy megszakíthassák a processzor normális működését, ha az eszköz készen áll egy adatmennyiség küldésére vagy fogadására. Sajnos összesen csak tizenhat IRQ (0-15) áll rendelkezésre az i386-os (PC) architektúrában az ISA buszos eszköz részére.

A hardveres problémák egyik gyakran előforduló típusa az IRQ-ütközés, amikor két eszköz azonos IRQ vonalat próbál használni, vagy egy szoftverben nincs jól beállítva egy olyan IRQ használata, mely eltér az alapértelmezettől.

| A kiírt információ formátuma rendszerfüggő. Néhány rendszeren az IRQ információ nem jeleníthető meg.

Linux alapú rendszerekben az információ a `/proc/interrupts` fájlból származik, mely csak akkor létezik, ha a `/proc` pszeudo-fájlrendszer engedélyezve van a rendszermagban.

Az első oszlopban látható az IRQ száma. A második oszlopban az látszik, hogy a rendszer hányszor hívta meg a megszakítást az utolsó rendszerindítás óta. A harmadik oszlopban a megszakítás típusa látható, a negyedikben pedig a megszakítást használó eszköz neve.

Ezen az oldalon semmilyen beállítást sem lehet módosítani.

## 5.26.1. A szekció szerzői

Matthias Hölzer `<hoelzer@kde.org>`, Helge Deller `<helge.deller@ruhruni-bochum.de>`, Duncan Haldane `<duncan@kde.org>` és Michael McBride `<mmcbride@ematic.com>`

Vissza | Tartalom | Tovább
Információ az I/O portokról | Fel | Billentyűzet