Kpackage kézikönyv
Vissza | Fejezet 3. A főablak elemei | Tovább

# 3.2. Csomagkezelés a csomagok fastruktúrájában

Ha a Kpackage az alapértelmezett módon indult el (nem húzd-és-vidd hatására, paraméterek nélkül), akkor a főképernyőn két panel látható. A csomagok fastruktúrája a bal oldalon látható, itt látszanak a telepített (és választhatóan a nem telepített és frissített) csomagok.

A fastruktúrában látszik a csomag neve, mérete, verziószáma, és olyan, még nem telepített csomag esetében, amikor az egy már telepített csomag frissítése lenne, a telepített csomag verziószáma.

- Egy csomag kiválasztásakor a jobb oldali ablakban megjelennek a legfontosabb jellemzői:

  - A csomag állapotinformációja

  - A csomagban található fájlok listája (egy fájlt kijelölve a program megnyitja azt a fájlkezelővel)

  - Ellenőrizni lehet a csomag fájljainak állapotát: a létező fájlok pipa jellel, a nem létezők kereszttel vannak megjelölve.

  - El lehet végezni a csomag telepítését vagy eltávolítását

  - Telepíteni lehet a még nem telepített csomagot

- A csomagok fastruktúrája kétféle üzemmódban nézhető:

  - Egyszeres kiválasztás módban egy második csomag kijelölésekor az előző kijelölése megszűnik

  - Többszörös kiválasztás módban több csomagot is ki lehet jelölni egyszerre, és együtt lehet telepíteni vagy eltávolítani őket

Vissza | Tartalom | Tovább
A főablak elemei | Fel | Még nem telepített csomagok megjelenítése a fastruktúrában