A KDE vezérlőközpont
Vissza |  | Tovább

# Fejezet 5. A modulok

# 5.1. Segédeszközök fogyatékosoknak

## 5.1.1. Bevezetés

Ebben a modulban azokat a lehetőségeket lehet bekapcsolni, amelyek megkönnyítik a számítógép kezelését a hallássérülteknek és azoknak a fogyatékosoknak, akiknek nehézséget okoz a billentyűzet vagy az egér kezelése.

A modul három lapból áll: Csengő, Billentyűzet, Egér.

### 5.1.1.1. Csengő

Az ablak két részből, egy Csengetés nevű csoportból és egy Vizuális jelzés csengetéskor nevű csoportból áll.

A legfelső opció, "A rendszercsengő használata" határozza meg, hogy a számítógép "csipogója" megszólalhat-e. Ha az opció ki van kapcsolva, akkor a rendszer nem használja a rendszercsengőt.

A sorban következő opcióval azt lehet beállítani, hogy egy megadott hangfájl lejátszása történjen meg a beépített csipogó hangja helyett. Ennek engedélyezéséhez jelölje be az "Egyéni csengetés használata" opciót, majd írja be a kívánt hangfájl nevét teljes elérési úttal "A lejátszandó hang" szöveges mezőbe. Ha megnyomja a "Tallózás" gombot, akkor egy párbeszédablakban választhatja ki a hangfájlt.

A Vizuális jelzés csengetéskor beállításcsoport azoknak lehet fontos, akik nehezen vagy egyáltalán nem hallják a rendszercsengő hangját. Ez a jelzés lehet a képernyő inverzbe váltása vagy a képernyő valamilyen színű felvillantása.

A vizuális visszajelzés használatához jelölje be a "Vizuális jelzés bekapcsolva" opciót.

Ezután válassza ki "A képernyő inverzbe váltása" vagy "A képernyő villogtatása" opciót. Az előbbi esetben a képernyő összes színe inverzbe vált egy rövid időre, az utóbbiban pedig a képernyő a megadott színű marad egy ideig (a szín beállításához nyomja meg az opciótól jobbra látható színgombot).

A csúszka segítségével a vizuális visszajelzés időtartamát lehet beállítani.

### 5.1.1.2. Billentyűzet

Ez a lap három csoportból áll.

Ragadós billentyűk

  Ha ez az opció ki van választva, akkor megteheti, hogy a billentyűkombinációknál először megnyomja és elengedi a Shift, Alt vagy Ctrl billentyűt, majd külön a kombináció másik tagját (például: a Ctrl-Alt-Del kombináció megadható a Ctrl, majd az Alt, végül a Del gombok megnyomásával).

Lassú billentyűk

  Ha kiválasztja ezt az opciót, akkor a billentyűleütések csak akkor lesznek érvényesek, ha a billentyűk legalább egy megadott ideig le vannak nyomva (ez az időtartam egy csúszkával állítható). Így elkerülhető a billentyűk véletlen lenyomása.

Visszaugró billentyűk

  Ha kiválasztja ezt az opciót, akkor két érvényes billentyűlenyomás között el kell telnie egy megadott időnek (az időtartam egy csúszkával állítható). Ez megakadályozza a nem kívánt billentyűleütéseket azoknál, akik kézremegésben szenvednek.

### 5.1.1.3. Egér

Itt olyan opciók láthatók, melyek azoknak lehetnek hasznosak, akik nehézségekkel küzdenek az egér és más hasonló mutatóeszközök kezelésénél. Be lehet állítani, hogy a numerikus billentyűzet kurzorbillentyűkkel lehessen az egeret irányítani.

Ennek engedélyezéséhez jelölje be "Az egér mozgatása a billentyűzettel (a numerikus gombokkal)" opciót.

Csúszkák segítségével lehet módosítani a Gyorsítási késleltetés, az Ismétlési időköz, a Gyorsítási idő, a Maximális sebesség és a Gyorsítási profil értékét az egyéni igényeknek megfelelően.

## 5.1.2. A szekció szerzője

Ezt a szekciót Mike McBride `<mmcbride@ematic.com>` készítette.

Vissza | Tartalom | Tovább
Megjegyzés az energiakezelés moduljaihoz |  | Események